«Ζω δίπλα στο Δάσος»\nΣυμμετέχοντες Εκπαιδευτικοί: 1) Παναγιώτης Παγανός, Μαθηματικός, συντονιστής 2) Περσεφόνη Λιάπη, Θεολόγος και 3) Αργυρώ Τούπαλα, Γερμανικής Φιλολογίας.\nΕυαισθητοποίηση στα περιβαλλοντικά ζητήματα.\nΕθελοντική προσφορά στη φροντίδα και τη διατήρηση του δάσους.\nΑπόκτηση χρήσιμης γνώσης - Ανάληψη ευθύνης.\nΣυμμετοχή σε εθελοντικές δράσεις με θέμα το δάσος για κοινωνικούς σκοπούς.\nΠεριηγήσεις στο Δάσος Ωραιοκάστρου:\nΦύτευση στην αυλή του σχολείου:\nΕκδηλώσεις σε συνεργασία με το Ευρωπαϊκό Κέντρο Πληροφόρησης της Αμερικάνικης Γεωργικής Σχολής:\nΑπό την τριήμερη εκπαιδευτική επίσκεψη στα πλαίσια των προγραμμάτων:\nΠορτοκαλαιώνας στην Άρτα:\n«Δημιουργία Θεματικού Ηλεκτρονικού Μουσείου στο Σχολείο»\nΣυμμετέχοντες Εκπαιδευτικοί: 1) Γεώργιος Αρβανιτίδης, Γεωπόνος, συντονιστής, 2) Άννα Μιχαηλίδου, Πληροφορικός, 3) Περσεφόνη Λιάπη, Θεολόγος και 4) Βασίλειος Πολίτης, Κοινωνιολόγος.\nΗ ΕΝΔΥΝΑΜΩΣΗ ΤΟΥ ΓΝΩΣΤΙΚΟΥ ΥΠΟΒΑΘΡΟΥ ΤΩΝ ΣΥΜΜΕΤΕΧΟΝΤΩΝ ΜΑΘΗΤΩΝ ΜΕ ΤΗΝ:\nΑνάπτυξη της έννοιας του Θεματικού Μουσειακού Εκθέματος.\nΑνάπτυξη της κριτικής σκέψης μέσα από τη βιωματική προσέγγιση.\nΗ ΑΝΑΠΤΥΞΗ ΤΗΣ ΚΡΙΤΙΚΗΣ ΣΚΕΨΗΣ ΑΝΑΛΟΓΑ ΜΕ ΤΙΣ ΔΕΞΙΟΤΗΤΕΣ ΤΟΥ ΚΑΘΕ ΜΑΘΗΤΗ ΚΑΙ ΤΗΣ ΣΥΝΕΡΓΑΣΙΑΣ ΜΕ ΘΕΜΑΤΑ ΟΠΩΣ Η:\nΕπίδραση των νέων τεχνολογιών στην:\nεφαρμογή του μαθητοκεντρικού προγράμματος διδασκαλίας, με αφετηρία τις ανάγκες των μαθητών/-τριών και την προώθηση της ενεργητικής συμμετοχής στη διαδικασία της μάθησης.\nΕνίσχυση της επικοινωνίας και της συνεργασίας - Ομαδοσυνεργατική διδασκαλία - μεταξύ των εμπλεκόμενων στην εκπαιδευτική διαδικασία, τόσο μαθητών όσο και εκπαιδευτικών.\nΦωτογραφίες με τα μουσειακά εκθέματα και τις προθήκες που δημιουργήθηκαν:\nΕικαστική δημιουργία - Κάδρο με καλώδια και δισκέτες:\n«Γυναικείες μορφές στο Αρχαίο\nκαι Σύγχρονο Ελληνικό Θέατρο»\nΠρόλογος από τον υπεύθυνο του προγράμματος:\nΤι έχει αλλάξει στις σχέσεις των δυο φύλων; Πόσο ελεύθερη είναι η γυναίκα να αποφασίζει για τη ζωή της; Πόσο καταπιεστική μπορεί να είναι η οικογένεια; Πού μπορεί να μας οδηγήσει ο έρωτας; Το τίμημα για τις επιλογές μας είναι η μοναξιά; Αυτά είναι τα ερωτήματα που απασχόλησαν τη φετινή χρονιά μια ομάδα 22 μαθητών και μαθητριών της Γ' Γυμνασίου.\nΠροσπαθήσαμε να δώσουμε απαντήσεις μέσα από τα κείμενα: Μήδεια του Ευριπίδη, Μήδεια του Ζαν Ανούιγ, Νόρα του Ε. Ίψεν, Στέλλα Βιολάντη του Γ. Ξενόπουλου. Συμπληρωματικά διαβάσαμε τη Σονάτα του σεληνόφωτος του Γ. Ρίτσου και το κείμενο της Λένας Κιτσοπούλου (είν' η αγάπη φονικό που ζωντανό σ΄αφήνει...) που γράφτηκε για την παράσταση "Γκόλφω" του Εθνικού Θεάτρου (2013).\nΉταν μια προσπάθεια που ξεκίνησε το Νοέμβριο του 2014. Στη διάρκεια των έξι μηνών που δουλέψαμε όλοι μαζί έγιναν προτάσεις, δόθηκαν ερμηνείες και διαφορετικές απαντήσεις, διαφωνήσαμε.\nΣήμερα που φτάσαμε στο τέλος θέλω να ευχαριστήσω τους μαθητές και τις μαθήτριές μου και να τους ευχηθώ αυτό που ο Αφηγητής φωνάζει στη Νόρα, όταν αυτή ανοίγει την πόρτα του σπιτιού της και φεύγει μέσα στη νύχτα αφήνοντας τα πάντα πίσω της:\nTο Τριαντάφυλλο (Rose) από την Bette Midler (κλείσιμο της παρουσίασης):\n«Αισθητική Παρέμβαση στο χώρο στου Σχολείου»\nΕνθάρρυνση και συγχρόνως άσκηση των μαθητών στην ομαδική εργασία.\nΦωτογραφίες από τις συμμετοχικές δράσεις:\nΗ Ομάδα του προγράμματος:\nΣυμμετέχουσα Εκπαιδευτικός: 1) Ευαγγελή Βλάχου, Φιλόλογος, συντονίστρια.\nΗ μελέτη των μύθων του Αισώπου και η δημιουργική παρέμβαση των μαθητών μέσω της συγγραφής και διαμόρφωσης ιστοριών με την προσωπική ματιά τους και τη χρήση της φαντασίας τους.\nΠροσέγγιση του θέματος. - Χωρισμός σε ομάδες εργασίας.\nΑσκήσεις δημιουργικής γραφής.\nΑναζήτηση - Επιλογή των κατάλληλων μύθων.\nΕπεξεργασία - Διασκευή των επιλεγμένων μύθων.\nΠαρεμβάσεις - Διορθώσεις - Διαμόρφωση υλικού.\n«Μάνος Χατζηδάκης - Το Τραγούδι και ο Μύθος»\nΣυμμετέχων Εκπαιδευτικός: 1) Χρήστος Ξανθός, Μουσικός, συντονιστής.\nΔράσεις του προγράμματος.\nΈρευνα των μαθητών.\nΤραγούδια - Επιλογές μαθητών.\nΗ αφίσα του προγράμματος:\nΓια το Χατζηδάκη.\nτόπος Έρευνας, Δημιουργίας και Παραγωγής»\nΣυμμετέχοντες Εκπαιδευτικοί: 1) Αργυρώ Βεργανελάκη, Βιολόγος, συντονίστρια, 2) Γεώργιος Αρβανιτίδης, Γεωπόνος και 3) Άννα Μιχαηλίδου, Πληροφορικός.\nΠαρουσίαση στόχων του προγράμματος - Δομή -Πειράματα που πρέπει να εφαρμοστούν - Ανάθεση ρόλων - Δημιουργία ομάδων.\nΣύσκεψη της ομάδας σχετικά με τον τρόπο κατασκευής του μοριακού μοντέλου DNA.\nΑναζήτηση πηγών στο διαδίκτυο- Απόφαση σχετικά με το πρότυπο μοντέλου που θα χρησιμοποιηθεί. Κατασκευή μοντέλου DNA με κομμάτια Lego.\nΈναρξη του πειράματος και εφαρμογή στους μαθητές της ομάδας.\nΑνασκόπιση του προγράμματος - Εντυπώσεις.\nΕξαγωγή DNA από επιθηλιακά κύτταρα σώματος.\nΕξαγωγή DNA από τους μαθητές του προγράμματος.\nΗ ομάδα του προγράμματος μαζί με ομάδα παιδιών του 2ου Δημοτικού σχολείου Ωραιοκάστρου παρουσίασε το πείραμα στον 1ο Πανελλήνιο Διαγωνισμό Ρομποτικής που πραγματοποιήθηκε στις 6 και 7 Μαρτίου στο Κέντρο Διάδοσης Επιστημών και Μουσείο Τεχνολογίας (NOESIS) και απέσπασε το 1ο Βραβείο στην κατηγορία "Έμπνευση".\nΣτα πλαίσια των παραπάνω προγραμμάτων, πραγματοποιήθηκε τριήμερη εκπαιδευτική εκδρομή στο Μεσολόγγι - Ναύπακτο, από τις 24 έως τις 26 Απριλίου 2015.


Ο όρος πλαστικό είναι κοινή ονομασία που χρησιμοποιείται για να περιγραφεί μια ευρεία ποικιλία συνθετικών ή ημισυνθετικών οργανικών στερεών υλικών. Τα πλαστικά είναι σχεδόν αποκλειστικά πολυμερή μεγάλου μοριακού βάρους(εξ ου και η ονομασία πολλών εξ αυτών φέρει το πρόθεμα πολυ-). Προϊόν πολυμερισμού του Αιθυλενίου σε ειδικές συνθήκες θερμοκρασίας και πιέσεως και τα οποία μπορεί να περιέχουν πρόσθετα, οργανικά ή μη, για βελτίωση των ιδιοτήτων τους (μηχανική αντοχή, εμφάνιση, χρώμα κλπ). Στην ουσία, το πολυαιθυλένιο είναι το πιο συχνά χρησιμοποιούμενο πλαστικό στην καθημερινότητα.\nSOFT LOOP ΣΕ HDPE & LDPE ΜΕ ΠΙΕΤΑ ΣΤΟ ΠΛΑΙ Ή ΣΤΗ ΒΑΣΗ\nSOFT LOOP ΣΕ LDPE ΜΕ ΑΝΑΔΙΠΛΩΣΗ\nΜΕ ΧΟΥΦΤΑ ΣΕ HDPE ΚΑΙ LDPE\nΜΕ ΧΟΥΦΤΑ ΣΕ LDPE ΜΕ ΑΝΑΔΙΠΛΩΣΗ\nΜΕ LDPE (ΖΑΧΑΡΟΠΛΑΣΤΕΙΟΥ)\nΜΕ HDPE (SUPER MARKET)\nΓια τις ανάγκες της συσκευασίας και των πλαστικών τσαντών, χρησιμοποιείται το Πολυαιθυλένιο (PE – PolyEthylene). Ανάλογα με τις συνθήκες πολυμερισμού προκύπτουν διάφορες ποικιλίες πρώτης ύλης με διαφορετική δομή και διαφορετικές ιδιότητες. Οι κυριότερες κατηγορίες ΡΕ(PolyEthylene) είναι:\nΔιατίθενται και τα δύο υλικά, σε μεγάλη γκάμα χρωμάτων και εκτυπώνεται με τη μέθοδο της φλεξογραφίας.\n– Στην κεντρικού τυμπάνου μπορεί να αποτυπωθεί στην τσάντα οποιοδήποτε γραφιστικό σχέδιο, φωτογραφία ή λογότυπο, μέχρι 6 χρώματα, σε υψηλή ανάλυση έως 120 Lpi (Lines Per Inches), με άριστο αποτέλεσμα αναπαριστώντας ένα ευρύ φάσμα τόνων. Εκτυπώνονται εργασίες ιδιαίτερα απαιτητικές.\nΟι ποσότητες που δέχεται η κεντρικού τυμπάνου, είναι τοελάχιστο 400 κιλά.\n– Στην εκτυπωτική μηχανή τύπου Stack, εκτυπώνουμεγραμμικές εκτυπώσεις, εκτυπώσεις με φόντα. Εκτυπώνονται εργασίες χωρίς ιδιαίτερες απαιτήσεις. Η ανάλυση των εκτυπώσεων είναι στα 70 Lpi και μπορούμε να εκτυπώσουμε μέχρι 4 χρώματα.


Μόνο νίκη για να ξαναμπεί στο κόλπο! - GOODnet.gr ειδήσεις, νέα & άρθρα από Κρήτη, Ρέθυμνο, Χανιά, Ηράκλειο, Λασίθι.\nΜόνο νίκη για να ξαναμπεί στο κόλπο!\nΘΕΛΕΙ ΤΗΝ ΚΥΡΙΑΚΗ (15.00) Η ΕΠΙΣΚΟΠΗ ΦΙΛΟΞΕΝΩΝΤΑΣ ΣΤΟ ΔΑΚ ΓΑΛΛΟΥ ΤΟΝ ΠΟΑ\nΑποφασισμένη να δώσει συνέχεια στο νικηφόρο σερί που δημιούργησε με τις δύο επιτυχίες της στον Πειραιά είναι η Επισκοπή, η οποία την Κυριακή (15.00) επιστρέφει στο Ρέθυμνο, για να φιλοξενήσει τον Ατσαλένιο. Πρόκειται για το μεγάλο Κρητικό ντέρμπι της 20ης αγωνιστικής του 5ου ομίλου της Γ’ Εθνικής, με τις δύο ομάδες να καίγονται για τη νίκη για διαφορετικούς λόγους.\nΗ Επισκοπή θέλει επιτέλους να εκμεταλλευτεί τον παράγοντα έδρα και να πανηγυρίσει νίκη στο ΔΑΚ Γάλλου, σχεδόν μετά από 3 ολόκληρους μήνες, αφού τελευταία φορά είχε κερδίσει στις 2 Δεκεμβρίου το Κερατσίνι. Η ομάδα του Μάρκου Στεφανίδη θέλει να βάλει τέλος στην φετινή κακοδαιμονία στα εντός έδρας παιχνίδια της, με τον Ατσαλένιο να είναι η πρώτη Κρητική ομάδα που κερδίζει σε Ρεθυμνιώτικο έδαφος (ήττα από ΟΦΙ, ισοπαλία με ΣΥΝΚΑ). Με νίκη η Επισκοπή δεν αποκλείεται να μειώσει ακόμη περισσότερο την διαφορά που την χωρίζει από την κορυφή της βαθμολογίας. Από την άλλη, ο ΠΟΑ έρχεται στο Ρέθυμνο να συνεχίσει την δική του ανοδική πορεία, όπου κατέγραψε τις μεγάλες νίκες επί ΟΦΙ και την περασμένη Κυριακή επί του Εθνικού, στην προσπάθεια του να παραμείνει στην κατηγορία.\nΤο ευχάριστο για τον Μάρκο Στεφανίδη είναι πως μετά από πολύ καιρό έχει όλους τους παίκτες στην διάθεση του, μην αντιμετωπίζοντας το παραμικρό αγωνιστικό πρόβλημα. Οι Νίκος Χαλκιαδάκης και Γιώργος Σαββίδης πήραν χρόνο συμμετοχής στο παιχνίδι Κυπέλλου με τον ΑΟΝ Αστέρα την Τετάρτη και έδειξαν ετοιμοπόλεμοι, ενώ στην διάθεση του έμπειρου τεχνικού επιστρέφει ο Γεωργούλης που εξέτισε την τιμωρία του (κίτρινες κάρτες) στο ματς στον Πειραιά με τον Ατρόμητο. Η τελευταία προπόνηση είναι προγραμματισμένη για σήμερα το πρωί και καιρού επιτρέποντος θα λάβει χώρα στο ΔΑΚ Γάλλου, όπου με την ολοκλήρωση της θα ανακοινωθεί και η 18μελής αποστολή για το παιχνίδι με τον Ατσαλένιο.\nΣΤΕΦΑΝΙΔΗΣ: «ΝΑ ΓΥΑΛΙΖΕΙ ΤΟ ΜΑΤΙ ΜΑΣ ΣΕ ΚΑΘΕ ΠΑΙΧΝΙΔΙ»\nΟρμώμενος από την αγωνιστική παρουσία των παικτών του στο παιχνίδι με τον ΑΟΝ Αστέρα την Τετάρτη για το Κύπελλο ΕΠΣΡ, ο Μάρκος Στεφανίδης θέλει οι παίκτες του σε κάθε παιχνίδι που μπαίνουν να γυαλίζει το μάτι τους. Αυτό περιμένει και στο παιχνίδι με τον ΠΟΑ στο ΔΑΚ Γάλλου, όπου θα κυνηγήσουν μόνο τη νίκη, ανεξαρτήτως καιρικών συνθηκών. «Δώσαμε την Τετάρτη έναν αγώνα κυπέλλου με μια ομάδα (Αστέρας Ρεθύμνου Α’ τοπικού) που έδειξε πολύ καλά στοιχεία και αυτό που σκεφτόμουν ήταν ότι δεν πρέπει να υποτιμάμε κανέναν αντίπαλο.\nΌχι μόνο δεν έχουμε δικαίωμα να υποτιμάμε τον αντίπαλο αλλά ούτε στο οικογενειακό διπλό δεν συμβαίνει αυτό. Μετά από αυτά που έχουμε περάσει και βλέπουμε να συμβαίνουν στον 5ο όμιλο, οφείλουν τα παιδιά να είναι συνεχώς υποψιασμένοι, να μπαίνουν στον αγωνιστικό χώρο με κίνητρο και να «γυαλίζει το μάτι τους», τόνισε αρχικά ο Στεφανίδης, για να συνεχίσει, «Περιμένω να γίνει ένα πολύ όμορφο παιγνίδι. Είναι θετικό ότι ο ΠΟΑ ανέβασε στροφές δείχνοντας ανεβασμένος όμως ανεβασμένοι είμαστε και εμείς.\nΠαίζουμε στην έδρα μας, ξέρουμε το γήπεδο και εδώ φυσικά θα πρέπει να πω το εξής: … Την Κυριακή μπορεί να έχει αστραπές, καταιγίδες ή 10 μποφόρ όμως για μας δεν θα αποτελέσουν αυτή τη φορά καμία δικαιολογία, οι καιρικές συνθήκες. Σαφώς και είμαστε μια ομάδα με τεχνικές αρετές όμως στο ματς με τον ΠΟΑ θα πρέπει να νικήσουμε κι αυτές».\nΤΟ ΠΡΟΓΡΑΜΜΑ (20η)\nΚυριακή 24 Φεβρουαρίου (15.00)\nΠαλαιόχωρα – Ατρόμητος Πειραιά (Καντάνου – Γ.Ε. Σταυρουλάκης, Λιοδάκης, Βαρβαντάκης (Ρεθύμνου).\nΕπισκοπή – Ατσαλένιος (ΔΑΚ Γάλλου – Κουκουράκης, Μαυρεδάκης, Τσίλικας (Χανίων).\nΙωνικός – ΟΦ Ιεράπετρας (Ιωνικού – Περράκης, Κολιάκος, Νιδριώτης (Αθηνών).\nΕθνικός – ΣΥΝΚΑ (Κερατσινίου – Ανδρικόπουλος, Αρμάκολας, Μουτάφης (Κυκλάδων).\nΑΕ Νεάπολης – Προοδευτική (Νεάπολης – Κρασαγάκης, Ι. Δασκαλάκης, Δρακουλάκης (Ηρακλείου).\nΑμπελακιακός – Γιούχτας (Σαλαμίνας – Τσουκαλάς (Αθηνών), Κουρέντας (Τρικάλων), Πριόνας (Εύβοιας).\n1. ΟΦ Ιεράπετρας 35 18\n2. Εθνικός 34 17\n3. Γιούχτας 33 17\n-. Ιωνικός 33 18\n5. Επισκοπή 28 17\n6. Κερατσίνι 27 18\n7. ΣΥΝΚΑ 23 17\n8. Ατσαλένιος 21 17\n9. Προοδευτική 20 18\n10. Αμπελακιακός 18 17\n11. Παλαιόχωρα 16 18\n12. Ατρόμητος Πειραιά 9 18\n-. ΑΕ Νεάπολης 9 18


Η Έλενα έζησε εκτός Ελλάδος, σχεδόν παντού | πιτσιρίκος\nΗ Έλενα έζησε εκτός Ελλάδος, σχεδόν παντού\n22 Δεκ, ’20 7:27 ΜΜ\nΔιαβάζω τα υπέροχα άρθρα σου καιρό τώρα και τα απολαμβάνω ιδιαιτέρως. Καθώς το θέμα τελευταία είναι η ζωή στο εξωτερικό, από Έλληνες που έφυγαν από την χώρα μας, σκέφτηκα να σου γράψω τις δικές μου εμπειρίες από διάφορα μέρη στον κόσμο, όπου έχω ζήσει τα τελευταία 20 χρόνια. Ίσως φανούν χρήσιμες σε κάποιους.\nΣε ηλικία 10 ετών, συμπλήρωσα ένα κουίζ στο περιοδικό ‘Μανίνα-Κατερίνα’ και στην ερώτηση «Τι θέλεις να γίνεις, όταν μεγαλώσεις;» έγραψα «Να ταξιδέψω στον κόσμο».\nΠράγματι, μόλις τελείωσα το πανεπιστήμιο στην Αθήνα, μετακόμισα στο Βερολίνο.\nΗ ευχάριστη εμπειρία ξεκίνησε από το αεροδρόμιο, όταν η αστυνομία αρνήθηκε την είσοδο στον τέως σύζυγό μου, επειδή ήταν Γιουγκοσλάβος και ο πόλεμος εκεί ακόμα δεν είχε τελειώσει. Τους δείξαμε φυσικά όλα τα απαραίτητα έγγραφα, εκείνοι όμως ανένδοτοι.\nΜε έπιασε λοιπόν το ελληνικό ταμπεραμέντο, και με την ορμή των 23 χρόνων μου άρχισα να φωνάζω στους αστυνομικούς και να τους αποκαλώ φασίστες και καταπατητές των ανθρωπίνων δικαιωμάτων.\nΕξάλλου, είμαι Ευρωπαία πολίτης, πώς θα μου στερούσαν τον σύζυγό μου;\nΦυσικά, δεν μπόρεσαν να αντικρούσουν τα επιχειρήματά μου και στο τέλος ενέδωσαν. Μπορώ να πω, πως το κατευχαριστήθηκα!\nΊσως να ήταν οι πολλές ελληνικές ταινίες με τους Γερμανούς, που είδα παιδάκι, και τους είχα άχτι… (Παρεμπιπτόντως το άχτι αυτό δεν έχει μειωθεί με τα χρόνια, και γιατί άλλωστε… Πριν από 4 χρόνια τα έψαλλα για τα καλά σε Γερμανό συνεργάτη, που μόλις είχαμε υπογράψει συμβόλαιο εκπροσώπησης της εταιρείας του στην Ελλάδα, όταν μου είπε, πως η Ε.Ε. είναι υπέροχη! Φυσικά, άμα είσαι καπιταλιστής και Γερμανός, μιλάς εκ του ασφαλούς. Ωστόσο στο τέλος της βραδιάς μου είπε πόσο όμορφα πέρασε και να το επαναλάβουμε, όταν θα είμαι στο Αμβούργο. Βγάλε συμπέρασμα!)\nΝα με έβλεπες, όμως, από μια γωνιά, 1,5 μέτρο κοριτσάκι και να φωνάζω σε 2 ντερέκια της POLIZEI και στα γερμανικά παρακαλώ!\nΔικαίωσα από μέσα μου την μαμά, που με έπρηξε 12 χρόνια με το Goethe και βγήκα από το αεροδρόμιο να δω τι σόι ήταν αυτό το Βερολίνο.\nΤην επομένη είχα ραντεβού με την ιδιοκτήτρια του σπιτιού, ήθελε να με γνωρίσει από κοντά, πριν προχωρήσουμε στα συμβόλαια.\nΉταν, θυμάμαι, καμία ώρα έξω από την πόλη, μια υπέροχη βίλα πάνω σε λίμνη και η κυρία, υπερήλικη με κάτασπρα μαλλιά, Γερμανοεβραία, γιατρός και ζάπλουτη.\nΜιλήσαμε αρκετή ώρα, αναπολώντας την ζωή της στα χρόνια του πολέμου και τελικά με συμπάθησε αρκετά, οπότε έδωσε εντολή στον δικηγόρο της να υπογράψουμε τα σχετικά.\nΌταν συνάντησα τον άνθρωπο στο διαμέρισμα, τον διαβεβαίωσα ότι θα του το παραδώσω καλύτερο από ό,τι το πήρα. Δεν με πίστεψε, μέχρις ότου ήρθε μήνες αργότερα να του δώσω τα κλειδιά και έμεινε έκθαμβος. Το σπίτι έλαμπε και όλα ήταν άψογα και αναδιοργανωμένα. Μου είπε, ότι ήμουν η καλύτερη ενοικιάστρια, που είχε γνωρίσει. Εμ! βέβαια, που να συγκριθεί η ελληνική πάστρα με των ξένων.\nΕίχα διδαχτεί δύο πράγματα από την γιαγιά μου, «Η καθαριότητα είναι μισή αρχοντιά» και «Άνθρωπος αγράμματος, ξύλο απελέκητο», τα οποία με συντροφεύουν ακόμη.\nΠάντως, δεν μπήκα σε σπίτι Γερμανών καθαρό, τις περισσότερες φορές σιχάθηκα να πιώ και νερό. Μάλιστα μια φορά πήγα στους γείτονες για 2 λεπτά να δανειστώ την εφημερίδα, για να δω αν έπαιζε κανένα καλό έργο στους κινηματογράφους. Δεν θα το πιστέψεις. Έβαφαν το διαμέρισμα, μαγείρευαν και κάπνιζαν με κλειστά παράθυρα! Πήγα σπίτι, έβαλα τα ρούχα μου για πλύσιμο και μπήκα για μπάνιο. Και είχαν και το θράσος να μου στείλουν επιστολή από το συμβούλιο της πολυκατοικίας ότι δεν είναι σωστό να βγάζω τα παπλώματα έξω να αεριστούν, γιατί χαλούσα την μόστρα του κτηρίου.\nΟύτε να αφήνω ανοιχτά τα παράθυρα να αεριστεί το σπίτι, γιατί έφευγε η θέρμανση! Τι και αν είχε -12 βαθμούς, δεν θα έπαιρνα φρέσκο αέρα το πρωί; Απολίτιστοι τελείως!\nΜέσα μπίχλα, αλλά έξω πεντακάθαρα. Αυτό τους το αναγνωρίζω. Περνάς τις Άλπεις και δεν υπάρχει ούτε χαρτάκι στους δρόμους, έτσι για δείγμα. Όχι το χάλι το δικό μας. Αλήθεια, γιατί όλα τα πετάμε κάτω; Μάλλον, γιατί, όπως έλεγε και ο κολλητός μου στο σχολείο, και πάνω να τα πετάξουμε, πάλι κάτω θα πέσουν!\nΜια φορά στον σταθμό Λαρίσης δεν άντεξα, όταν ένας ταξιτζής άνοιξε την πόρτα του και άδειασε στον δρόμο το τασάκι. Τα μάζεψα και του τα πέταξα πάλι μέσα από το παράθυρό του. Ο τύπος τρελάθηκε, αλλά είχε πολύ κόσμο για να βιαιοπραγήσει.\nΓενικά, πολύ οργανωμένο το Βερολίνο, 13:44 γράφει ότι θα περάσει το λεωφορείο, έτσι και γίνεται. Ακόμα και αυτά που εκτελούν νυχτερινά δρομολόγια. Οπότε δεν χρειάζεσαι αυτοκίνητο.\nΣτην αρχή λοιπόν έμεινα στο δυτικό τμήμα, στο Charlottenburg, πολύ σικ, με λιμνούλα και παπάκια ακριβώς απέναντι από το σπίτι.\nΩστόσο το ανατολικό Βερολίνο είναι πιο ζωντανό, με μπαρ, καφετέριες και εστιατόρια από όλον τον κόσμο.\nΤην ωραιότερη πίτσα στην ζωή μου την έχω φάει στο Βερολίνο και όχι στην Ιταλία, όσο περίεργο και αν ακούγεται.\nΜετά τους πρώτους μήνες λοιπόν μετακόμισα στα ανατολικά, στην Kollwitzplatz. Πολύ ωραία συνοικία, γεμάτη κόσμο όλη μέρα. Μόνο που τα περισσότερα κτήρια είναι προπολεμικά, χωρίς ασανσέρ και στο διαμέρισμά μου η ντουζιέρα ήταν μέσα στην κουζίνα.\nΘυμάσαι τον Ross στα Friends ‘Kitchen slash Bathroom’; Ε! ένα τέτοιο πράγμα.\nΤο κέντρο της πόλης υπέροχο, κτήρια, δρόμοι, πάρκα, όλα εντυπωσιακά.\nΆσε τα μουσεία. Το κάτι άλλο. Ολόκληρη η Πέργαμος εκεί. Πάμπολλοι ελληνικοί θησαυροί, όπως είναι αναμενόμενο, πράγμα το οποίο στην αρχή με δυσαρεστούσε.\nΓιατί να μην βρίσκονται στην Ελλάδα; Αργότερα συνειδητοποίησα, πόσο «άχρηστοι» είμαστε. Η Ελλάδα θα μπορούσε να είναι ολάκερη ένα μουσείο. Ένα σχολείο για όλο τον κόσμο, να μεταλαμπαδεύει την μοναδική αναλαμπή της παγκόσμιας ιστορίας, τον πρώτο πολιτισμό που ξέφυγε από την καταδυνάστευση των βασιλιάδων και του ιερατείου, που στηρίχτηκε στο μεγαλείο του ανθρώπου και στην ελεύθερη σκέψη.\nΕφόσον όμως δεν είμαστε ικανοί να πετύχουμε κάτι τέτοιο, τουλάχιστον ας κοσμούν τα μουσεία όλου του κόσμου, να μπορούν όλοι να δουν από κοντά, για τι επιτεύγματα έχει δυνατότητα ο άνθρωπος.\nΕμείς, άλλωστε, ούτε αυτά που μας έχουν μείνει δεν μπορούμε να στεγάσουμε. Τίγκα οι αποθήκες του αρχαιολογικού.\nΩς προς τον χαρακτήρα, οι Γερμανοί γενικά δεν προσεγγίζονται εύκολα. Περισσότερο πέρναγα χρόνο με άλλους μετανάστες που γνώρισα μέσω γνωστών.\nΜέχρι που έπιασα δουλειά σε σχολή χορού σαν βοηθός του καθηγητή, αφού είχα εργαστεί κάποια χρόνια σε αντίστοιχη σχολή στην Αθήνα, όσο ήμουν φοιτήτρια.\nΕκεί οι Γερμανοί μεταμορφωνόντουσαν! Έστω, για μια ώρα, ήταν εύθυμοι, χαμογελαστοί, φιλικοί.\nΟι Βερολινέζοι έχουν τρέλα με το αργεντίνικο τανγκό και σε κάθε γωνιά της πόλης διοργανώνουν βραδιές τανγκό σχεδόν κάθε μέρα.\nΕννοείται ότι πήγαινα για εξάσκηση συχνά και έτσι ο κύκλος μου διευρύνθηκε. Όταν ήρθα σε επαφή με Γερμανό ψώνιο, ήταν σκηνοθέτης βλέπεις, τότε διαπίστωσα, ότι μας ξεπερνάνε. Είχα μαγειρέψει μακαρονάδα και επειδή δεν ήταν al dente άνοιξε τον σκουπιδοτενεκέ και την πέταξε!\nΠάντως, εγώ τους Γερμανούς τους αντιμετώπιζα όπως και τους Έλληνες, όπως και κάθε άνθρωπο. Δεν προσάρμοσα την συμπεριφορά μου στην δική τους ιδιοσυγκρασία και αυτό τελικά απέδωσε. Ανοιγόντουσαν πιο εύκολα και γενικά ποτέ δεν μου είπαν όχι σε τίποτα.\nΠιστεύω πως στην πραγματικότητα θέλουν να είναι πιο χαλαροί, απλά δεν ξέρουν πώς να αφεθούν.\nΟ αυθορμητισμός μου, αν και τους μπέρδευε στην αρχή, στο τέλος τους κέρδιζε. Ή απλά τους αφόπλιζε.\nΘυμάμαι όταν ζήτησα από τον ιδιοκτήτη της σχολής σπαστό κρεβατάκι για την αδελφή μου και να το κουβαλήσει κιόλας, γιατί δεν είχα αυτοκίνητο. Με εξυπηρέτησε μια χαρά. Ή καλεσμένη στο σπίτι μιας ανατολικογερμανίδας για φαγητό, ήταν τόσο κουμπωμένη, που το έβλεπες ζοριζόταν η κοπέλα. Στο τέλος με το μπούρου-μπούρου το δικό μου και το ωραίο merlot μέχρι και για χορό την σήκωσα. Άλλος άνθρωπος!\nΣίγουρα, οι καιρικές συνθήκες δεν τους βοηθούν καθόλου, έτυχε Αύγουστο μήνα να φορέσω ζιβάγκο.\nΘα ερχόταν και η μαμά να με δει, και όταν της είπα να φέρει μπουφανάκι, δεν με πίστευε με 42 βαθμούς στην Αθήνα. Άλλο πράγμα να λάμπει ο ήλιος και άλλο να νιώθεις τον ουρανό κατσικωμένο στον σβέρκο σου! Επηρεάζει τον χαρακτήρα σίγουρα.\nΤελικά, η Γερμανία ήταν θλιβερή για τα δικά μου γούστα και έτσι τον επόμενο χρόνο μετακόμισα στην Ν. Αφρική. Δεν είχα ιδέα πού πήγαινα, τι θα πει Αφρική, μέχρι που προσγειώθηκα στο αεροδρόμιο. Τόσους μαύρους μαζί δεν είχα ξαναδεί ποτέ μου. Εκεί συνειδητοποίησα, ότι δεν ήμουν πια στην Ευρώπη. Ο ενθουσιασμός μου για κάτι τελείως διαφορετικό δεν περιγραφόταν.\nΩστόσο, το Γιοχάνεσμπουργκ ήταν απογοητευτικό. Ούτε βουνό, ούτε θάλασσα, καμία φυσική ομορφιά, μόνο εμπορικά κέντρα. Ήμασταν όλοι φυλακισμένοι. Έμεινα σε σπίτι με συρματόπλεγμα, κάμερες ασφαλείας, και το βράδυ κλειδώναμε τον πάνω όροφο με τις κρεβατοκάμαρες, παίρναμε τα σκυλιά μαζί και ένα περίστροφο για παν ενδεχόμενο. Καταπληκτικά!\nΜια μέρα μαζευτήκαμε σε σπίτι φίλων και όταν έφυγε ο 1ος καλεσμένος, περνάνε 2 λεπτά και χτυπάει το κουδούνι. Υποθέσαμε όλοι ότι θα ξέχασε τίποτα. Όταν του ανοίξαμε, μπήκε μέσα τρέμοντας. Δεν είχε προλάβει να βάλει μπροστά το αυτοκίνητο και 2 με καλάσνικοφ του επιτέθηκαν, πήραν το αυτοκίνητο και έφυγαν.\nΜάλιστα, ήταν και εκνευρισμένος με τον εαυτό του, γιατί δεν χρησιμοποίησε το όπλο, που είχε κάτω από το κάθισμα του. Καλύτερα του είπαμε όλοι, γιατί τώρα θα ήσουν πιθανότατα νεκρός.\nΜια άλλη μέρα ένας καλός φίλος πέρασε από το σπίτι και όταν τον ρώτησα, τι νέα, μου λέει: «Πήγα στην τράπεζα να καταθέσω χρήματα, μπαίνουν μέσα 2 άντρες και 1 γυναίκα με αυτόματα, μας ρίχνουν όλους στο πάτωμα πυροβολώντας στον αέρα, αδειάσαν τα ταμεία και φύγαν. ‘And that’s Wednesday!’ Καλά του λέω εγώ, και ζεις ακόμα εδώ; Και τότε έφυγα για το Κέιπ Τάουν.\nΑχ, ένα όνειρο! Ακόμα και σήμερα είναι από τα πιο όμορφα μέρη, που έχω δει στον κόσμο. Η οργάνωση, τα πάρκα και το πράσινο ακόμα και μέσα στην πόλη, οι άνθρωποι χαμογελαστοί και ανοιχτόκαρδοι, οι παραλίες και οι αμμουδιές ατελείωτες, τα εστιατόρια και τα καφέ προσεγμένα και προσιτά, και μία φύση αξεπέραστη. Τα δελφίνια και οι φάλαινες κολυμπάνε μπροστά στα μάτια σου, οι θαλάσσιοι ελέφαντες ξεχειμωνιάζουν στο λιμάνι, οι καρχαρίες είναι προστατευόμενο είδος, οπότε οι λευκοί περιδιαβαίνουν ελεύθερα, ένας καρχαρίας μάλιστα 9,5 μέτρα ήρθε στην διπλανή παραλία και παγιδεύτηκε σε κάτι θεόρατα φύκια, οπότε μερικοί εθελοντές μπήκαν στο νερό να τον σπρώξουν!\nΜία ώρα έξω βρίσκεται το Simon’s Town, όπου κύριοι επισκέπτες είναι οι πιγκουίνοι, και ενώ κάθεσαι για καφέ περνάνε ανάμεσα από τα τραπέζια. Επίσης το Ακρωτήρι της Καλής ελπίδας με μαγευτικό υπερθέαμα την συμβολή 2 ωκεανών.\nΟ άνεμος είναι τόσο ισχυρός, που περπάτησα στα τέσσερα κρατώντας ένα ειδικό σχοινί, για να φτάσω στο νοτιότερο σημείο.\nΜετά είναι το Hermanus, όπου οι φάλαινες πάνε να γεννήσουν και τις βλέπεις με τα μικρά τους να παίζουν λίγα μέτρα από την ακτή, και να μην ξεχάσω τους αμπελώνες. Εκτείνονται σε χιλιάδες στρέμματα μόλις έξω από την πόλη και τα κρασιά είναι εξαίσια. Πολλά από αυτά διοχετεύονται αποκλειστικά στην αγορά της Γαλλίας.\nΚαι το κλίμα υπέροχο, κοντά στο μεσογειακό με ήπιους χειμώνες και το καλύτερο, οι εποχές είναι ανάποδες από την Ευρώπη, καθώς μιλάμε για το νότιο ημισφαίριο. Να βλέπεις τους άγιους Βασίληδες με μαγιό, σαν το Baywatch ένα πράγμα, με γενειάδα.\nΓια 3 χρόνια έζησα μόνο άνοιξη και καλοκαίρι ερχόμενη Ελλάδα τον χειμώνα τον δικό τους και φεύγοντας Οκτώβρη, μόλις άρχιζε να χαλάει ο καιρός εδώ.\nΕργασιακά, επίσης, είναι καλά, ειδικά αν έχεις πτυχίο πανεπιστημίου, εξάλλου οι λευκοί αμείβονται καλύτερα.\nΤα ενοίκια είναι καλά σε περιοχές κοντά στην θάλασσα ή στο βουνό ή στο κέντρο, εκτός βέβαια από τo Clifton και το Camps Bay, που είναι ακριβά, αλλά μπορείς να πας για βόλτα και για μπάνιο, οι παραλίες είναι ελεύθερες.\nΕπίσης, τα καλλιτεχνικά δρώμενα είναι αρκετά, με φεστιβάλ, εκθέσεις και πολλές συναυλίες. Η μουσική σκηνή είναι πολύ καλή, ιδίως αν σου αρέσει η soul, reggae, jazz κτλ.\nΒέβαια, όλα αυτά είναι ωραία, αν δεν σε θλίβουν και δεν σε προσβάλλουν τα γκέτο των μαύρων και γενικά η ανισότητα, που ακόμα υπάρχει, αν και έχει καταργηθεί το απαρτχάιντ.\nΜια φορά βρέθηκα κατά λάθος κοντά σε τέτοια συνοικία και νόμισα πως δεν θα βγω ζωντανή. Είναι εντελώς αποκαρδιωτικό, ειδικά όταν βλέπεις τους περισσότερους μαύρους να είναι τόσο φιλικοί και καλοπροαίρετοι, παρά τα όσα έχουν υποφέρει. Αθάνατη άσπρη φυλή!\nΜετά από όλα αυτά τα χρόνια έξω, επιζητούσα την Ελλάδα. Μου είχε λείψει αρκετά, και οι φίλοι και οι συνήθειες, οπότε και επέστρεψα. Στην αρχή όλα ήταν ωραία, ακριβώς γιατί υπήρχε η νοσταλγία, μετά από λίγο όμως άρχισε να με πνίγει ο στενόμυαλος τρόπος σκέψης και το γεγονός, ότι οι περισσότεροι, βολεμένοι ή βαλτωμένοι, δεν είχαν ξεκουνήσει από την θέση, στην οποία τους είχα αφήσει. Καμία αλλαγή, βελτίωση, ανάπτυξη, τουλάχιστον στα δικά μου μάτια. Και η πολιτική ζωή γινόταν όλο και χειρότερη. Σκάνδαλα, ασυδοσία, κλεψιά, εξαθλίωση και οι Έλληνες αλλού. Η νέα χιλιετηρίδα προμηνυόταν δυσοίωνη.\nΤότε αποφάσισα να εργαστώ σαν ξεναγός. Είχα ήδη ταξιδέψει αρκετά, μίλαγα πολύ καλά αγγλικά – γερμανικά, άρα που το δύσκολο; Την επόμενη δεκαετία τα συνδύασα όλα, μισό χρόνο Ελλάδα και τον άλλο μισό Ευρώπη και Αφρική. Μόλις τρελαινόμουν Ελλάδα, έφευγα κάπου εκτός, μόλις μπούχτιζα έξω, επέστρεφα. Η τέλεια συνταγή.\nΈτσι, μου δόθηκε η ευκαιρία να περάσω αρκετό καιρό στην Σκανδιναβία. Η πρώτη εντύπωση είναι θετική. Τέτοια ηρεμία και οργάνωση σπάνια την βρίσκεις, με τα τακτοποιημένα σπιτάκια τους σαν Lego.\nΌπως έλεγε και ένας φίλος μου Έλληνας Αλεξανδρινός στο Ελσίνκι, οι Έλληνες έχουμε άλλο ταμπεραμέντο, μεγαλωμένοι στις εναλλαγές του Αιγαίου, πότε φουρτούνα, πότε νηνεμία.\nΟι Φινλανδοί είναι μεγαλωμένοι σε εκατοντάδες χιλιάδες λίμνες, στατικό υδάτινο τοπίο και για πολλούς μήνες παγωμένο. Διαφορετική ψυχοσύνθεση.\nΠάντως, ήταν το κατάλληλο χάπι μετά την Ελλάδα να περνάω 3 -4 μήνες στον Βορρά. Τα πάρκα σε κάθε γωνιά, πως έχουμε εδώ τα φαρμακεία ή τα pet city τελευταία. (Αν και προς το τέλος ζήταγα από κανέναν φίλο να πατήσει λίγο κόρνα, έτσι ένα μπιπ βρε αδερφέ, γιατί λαλούσα από την πολλή ησυχία!).\nΜέχρι και που στο τέλος παντρεύτηκα Δανό! Για τις γυναίκες αναγνώστριες συστήνω ανεπιφύλακτα τους Σκανδιναβούς άντρες. Όχι μόνο για το προφανές, την εξωτερική εμφάνιση των ξανθών υπερβόρειων, αλλά κυρίως για τον χαρακτήρα τους. Εκπαιδεύονται από μικροί να είναι ανεξάρτητοι και όχι να τα περιμένουν όλα από την μαμά τους και μετέπειτα από την σύζυγό τους. Συμμετέχουν σε όλα, που αφορούν το ‘σπίτι’, ενδιαφέρονται για ποιο βάζο θα στολίσει το τραπέζι ή με τι εξοπλισμό θα στελεχώσουν την κουζίνα, έχουν αμέτρητα ενδιαφέροντα, που δεν περιορίζονται σε ένα ποδόσφαιρο και είναι ανοιχτόμυαλοι, δεκτικοί, έτοιμοι να μοιραστούν ουσιαστικά την ζωή τους με την σύζυγό τους.\nΚαι ειδικά όταν η σύζυγος είναι Ελληνίδα, τότε ακόμα καλύτερα, γιατί δεν είναι μαθημένοι σε κανενός είδους φροντίδας, οπότε το υπερεκτιμούν.\nΤο γεγονός, ότι εδώ οι γυναίκες σε μεγάλο ποσοστό ακόμα ξέρουν να μαγειρέψουν, να καθαρίσουν ή να σιδερώσουν ένα πουκάμισο, τους εκπλήσσει αφάνταστα, αφού οι βόρειες δεν έχουν ιδέα. (Και δεν κακολογώ τις δίμετρες, ξανθές, γαλανομάτες, επειδή είμαι κοντή και καστανομάλλα, απλά αυτή είναι η αλήθεια. Μια φορά γνωστή μου παρεξηγήθηκε, όταν της είπα ότι κάτι τσίμπησα στο δρόμο, ενώ θα πέρναγα από το σπίτι της. Λέω και εγώ από μέσα μου, φαντάσου τι θα έχει ετοιμάσει! Την καθησύχασα λοιπόν, ότι θα ξαναφάω και μαζί της, να μην την προσβάλλω. Τι είχε ετοιμάσει η Δανέζα θεά για δείπνο: είχε ψήσει ψωμάκια από το σούπερ μάρκετ με βούτυρο, μαρμελάδα και σοκολάτα! Έκλαψα…)\nΕπιπλέον, είναι και απίστευτοι σε πρακτικά-τεχνικά θέματα και μπορούν να επισκευάσουν τα πάντα! Παραδοσιακά οι Βίκινγκς φημίζονται για τις δεξιότητές τους με το ξύλο αρχικά και έπειτα με οτιδήποτε άλλο υλικό.\nΒέβαια, δεν είναι μόνο η ευχαρίστηση που αντλούν, όταν κάνουν πράγματα με τα χέρια τους, που τους ωθεί, αλλά και το γεγονός ότι, παρόλο τους παχυλούς μισθούς, δεν μένει κορονίτσα για δείγμα στα χέρια τους, ώστε να μπορούν να πληρώσουν έναν κηπουρό, υδραυλικό κτλ.\nΓια τους μισθωτούς η κλίμακα φορολόγησης αγγίζει το 59% στην Δανία, 57% στην Σουηδία και 39% στην Νορβηγία, καθώς εδώ τα πάντα είναι πιο ακριβά και υπάρχουν περισσότεροι δασμοί. Όλοι ακούμε για το περιβόητο κοινωνικό κράτος των Σκανδιναβών, οπότε χαλάλι η υψηλή εφορία. Λοιπόν, το έχεις ακούσει, «Παντού υπάρχει ένας μύθος»; Ε, εδώ ταιριάζει γάντι! Όλη αυτή η φορολογία προσφέρει κάποια πράγματα, όπως πάρκα, ωραίους, καθαρούς δρόμους (με κόστος 135.000 ευρώ/μέτρο στους αυτοκινητοδρόμους και ακόμα πιο ακριβά μέσα στις πόλεις), παιδικές χαρές (με κόστος 250.000 ευρώ η μία), νοσοκομειακή περίθαλψη, θεωρητικά τουλάχιστον, γιατί τα νοσοκομεία τους είναι πάντα άδεια, όχι γιατί οι άνθρωποι δεν αρρωσταίνουν, απλά δεν τους δέχονται! Όπως χαρακτηριστικά λένε, ο μαγνητικός τομογράφος χρησιμοποιείται μόνο μετά θάνατο, στην νεκροψία.\nΈχω άπειρα παραδείγματα από προσωπική εμπειρία. Η πεθερά μου 78 ετών λιποθύμησε για 5-6 λεπτά, μεταφέρθηκε στο νοσοκομείο, της έκαναν απλό καρδιογράφημα και την έστειλαν σπίτι με ραντεβού 12 μήνες μετά για αξονική εγκεφάλου. Επιπλέον της σύστησαν να πάρει ασπιρίνες, οι οποίες θα την έστελναν κανονικά, αν υπήρχε κάποια αιμορραγία. Και απαντάς λοιπόν, «Ευχαριστώ πολύ, αν ζω σε 12 μήνες, θα έρθω». Και τα νοσοκομεία άδεια, φαντάσματα!\nΟ γαμπρός μου με δυνατό πόνο στο στήθος, δύσπνοια, μούδιασμα χεριού, ξανά ασπιρινούλα και σπίτι. Ούτε ένα τρίπλεξ καρδιάς, ούτε τίποτε. Και ραντεβού για περαιτέρω εξετάσεις μετά από 2 μήνες.\nΗ μεγάλη μας κόρη είχε ένα χειρουργείο προγραμματισμένο μήνες μπροστά. Εμείς βγάλαμε εισιτήρια από την Ελλάδα να είμαστε μαζί της, κλείσαμε ξενοδοχείο και όλα τα σχετικά. Μιάμιση ώρα πριν την εγχείρηση και ενώ βρισκόμαστε στο νοσοκομείο, της έχουν βάλει την πεταλούδα και είναι καθόλα έτοιμη, ακυρώνουν το χειρουργείο, γιατί ήρθε ένα περιστατικό από τραυματισμό. Μα καλά ολόκληρο πανεπιστημιακό νοσοκομείο, ένα κτήριο τεραστίων διαστάσεων, έχει μόνο έναν χειρουργό; Και όχι δεν υπήρχε συνωστισμός στο νοσοκομείο, ψυχή ζώσα δεν κυκλοφορούσε! Η απόλυτη παράνοια…\nΚαι πολλά άλλα παρόμοια στην πανέμορφη Σκανδιναβία, όπου ακολουθούν τις ντιρεκτίβες από τους τεχνοκράτες στις Βρυξέλλες.\nΌσο για την δημόσια παιδεία, άλλο αγκάθι αυτό. Αφενός οι παιδικοί σταθμοί δεν είναι δωρεάν -παρεμπιπτόντως πολύ παρεξηγημένη λέξη, αφού όλες οι ‘δωρεάν’ παροχές πληρώνονται από τους άμεσους και έμμεσους φόρους, δηλαδή από τα δικά μας λεφτά! Τουτέστιν τίποτα δεν είναι δωρεάν-, αφετέρου η δουλειά, που γίνεται στα σχολεία, αποτελεί ανέκδοτο. Οι καθηγητές μέχρι και το γυμνάσιο, δεν είναι ‘κανονικοί’ καθηγητές, δεν έχουν ανώτατες πανεπιστημιακές σπουδές, μόνο κάποια σεμινάρια έχουν ολοκληρώσει. Αυτομάτως το επίπεδο είναι για γέλια ή για κλάματα, διάλεξε.\nΤα παιδιά μέχρι και την 3η γυμνασίου δεν έχουν εργασίες και διάβασμα για το σπίτι. Δεν θα εκφέρω γνώμη για τις μοντέρνες εκπαιδευτικές μεθόδους, το αποτέλεσμα μετράει, θλιβερό κατ’ εμένα, πως 15 χρονών παιδιά δεν ξέρουν πολλαπλασιασμό με τριψήφιους αριθμούς, όσο για την διαίρεση να μην την αναφέρω καν. Αναμενόμενο, αν δεν λύσεις και μόνος σου ασκήσεις, προβλήματα, δεν γράψεις καμιά έκθεση ιδεών, κτλ.\nΤο καλοκαίρι η μικρή μας, 16 ετών, είχε να λύσει online μία εξίσωση με 2 αγνώστους. Το πάλεψε, δεν τα κατάφερε και φώναξε την μεγάλη, φοιτήτρια στο τμήμα βιολογίας, να την βοηθήσει. Δυστυχώς ούτε εκείνη τα κατάφερε, ενώ μόλις 1 χρόνο πριν είχε τελειώσει το λύκειο, που σημαίνει, ότι τα είχε ‘φρέσκα’. Επειδή υπήρχε χρονική προθεσμία, είπα να προσπαθήσω και εγώ, αν και της τόνισα, ότι δεν τα θυμάμαι καλά, μετά από 30 χρόνια. 20 λεπτά αργότερα, τα κατάφερα, επανήλθαν στην μνήμη μου, όλα όσα είχα μάθει με πολλαπλές επαναλήψεις και ασκήσεις. Παρά το εμφανές χαμηλό επίπεδο των μαθητών, η κυβέρνηση π.χ. ξοδεύει αυτήν την στιγμή περί τα 5.000.000 ευρώ, στην σύσταση επιτροπής επιφορτισμένη με την αξιολόγηση της κλίμακας βαθμολογίας στα σχολεία, η οποία για κάποιο ‘ευφυή’ λόγο εκτείνεται από το -3 έως το 12! (Αυτή η κλίμακα θεσπίστηκε πριν 6 χρόνια από άλλη επιτροπή, που φυσικά κόστισε και αυτή αδρά.)\nΣτον 21ο αιώνα το 50% των μαθητών στην Δανία δεν ενδιαφέρεται για ανώτερες σπουδές και το 50% αυτών που επιλέγουν κάτι να σπουδάσουν, τα παρατάει, γιατί δεν έχει τις βάσεις από το δημοτικό-γυμνάσιο-λύκειο για να μπορέσει να παρακολουθήσει και να αποφοιτήσει από το πανεπιστήμιο. Γιατί όμως; Γιατί δεν υπάρχει καμία διάθεση για αυτοπραγμάτωση;\nΚαι εδώ υπεισέρχεται η κακώς εννοούμενη ιδέα του σοσιαλισμού, με τον όποιο τρόπο εφαρμόζεται στον βορρά. Αρχικά, σκέφτηκαν την δεκαετία του ’80 να κάνουν όλους τους ανθρώπους ίσους, το ίδιο έξυπνους και με την ίδια οικονομική δύναμη. Καλή η πρόθεση, αλλά στην πράξη εντελώς ανεφάρμοστη, οπότε την μόνη ισότητα, που μπορούσαν να επιτύχουν, ήταν να γίνουν όλοι το ίδιο πνευματικά περιορισμένοι και το ίδιο φτωχοί. Αυτό αποδείχτηκε εύκολο. Κανείς δεν έχει μετρητά και καταθέσεις, εκτός φυσικά από κάποιες παλιές οικογένειες με δύναμη, ή κάποιες πολύ επιτυχημένες εταιρείες. Και το χειρότερο, κανείς δεν μπορεί να σκεφτεί. Κανείς δεν επιδιώκει την ολοκλήρωσή του σαν ανθρώπινη οντότητα, την εξέλιξή του, κανείς δεν θέλει να πάρει την ζωή στα χέρια του με τόλμη, υπευθυνότητα και αυτοσεβασμό. Γι’ αυτό και όταν γίνονται δημοσκοπήσεις, η πλειοψηφία θέλει να αυξηθεί η φορολογία, ώστε κάποιος άλλος να σκέφτεται και να αποφασίζει. Άσχετα αν αυτοί, που αποφασίζουν, δεν έχουν πολλές φορές καμία, αν μη τι άλλο, κατάλληλη μόρφωση, ώστε να φέρουν σε πέρας αυτό το δύσκολο έργο. Η πρωθυπουργός της Δανίας έχει ένα πτυχίο σε Αφρικανικές σπουδές! Άκρατος λαϊκισμός! Καθόλου περίεργο λοιπόν το γεγονός, ότι καταπάτησε το Σύνταγμα 3 φορές μέσα σε λίγες μέρες, εξολόθρευσε 17.000.000 ζωάκια μινκ χωρίς καμία επιστημονική βάση, έκλεισε 1.100 επιχειρήσεις άνευ λόγου και αιτίας, και μετά έριχνε κροκοδείλια δάκρυα στην τηλεόραση, για να σώσει την θεσούλα της. Συγχαρητήρια, Μέττε, τουλάχιστον ένα βραβείο υποκριτικής το κορίτσι το αξίζει. Εξάλλου είναι ενδεικτικό, ότι το μισό εργατικό δυναμικό δουλεύει για το δημόσιο. Εξασφάλιση και αποχαύνωση.\nΚαι όσοι εργάζονται στον ιδιωτικό τομέα, πολλοί 37 ώρες την εβδομάδα μαζί με τα διαλείμματα, παραπονιούνται, ότι είναι στρεσαρισμένοι. Τον χειμώνα ήρθε στην Ελλάδα ο υπεύθυνος πωλήσεων μιας εταιρείας να επισκεφθεί μερικούς πελάτες. Τον παίρναμε από το ξενοδοχείο κατά τις 10 το πρωί, τον μεταφέραμε σε 2-3 ραντεβού, όπου έπρεπε να μιλήσει κάπου 3-4 ώρες στο σύνολο, πίσω στο ξενοδοχείο να φρεσκαριστεί και δείπνο το βραδάκι. Όταν του είπα να μου στείλει κάποια στοιχεία σχετικά με τα ραντεβού, που μόλις είχαμε κάνει, μου λέει να μην τον πιέζω, γιατί δεν μπορεί να δουλεύει όλη μέρα (3 ώρες δηλαδή) και να γράφει και email! Εξάλλου την περασμένη εβδομάδα είχε αντίστοιχα ραντεβού στην Νορβηγία, μετά ήρθε Ελλάδα, και, όταν γυρίσει Δανία, θα απαντήσει πρώτα στα θέματα των Νορβηγών πελατών και μετά των Ελλήνων, τουτέστιν θα μου απάνταγε 2-3 εβδομάδες μετά! Και εγώ έστελνα email και από το αυτοκίνητο, καθ’ οδόν στα ραντεβού, για να μην καθυστερώ τους πελάτες.\nΘυμάμαι επίσης περιστατικό στην Σουηδία, όπου αγόρασα μερικά από τα φημισμένα κρύσταλλα και ζήτησα από την πωλήτρια να μου τα τυλίξει για δώρο. Και μου είπε όχι. Όταν την ρώτησα γιατί όχι, μου απάντησε, «γιατί δεν θέλω»! Καταπληκτικό; Ή αγαπάς αυτό που κάνεις και το εκτελείς με ευσυνειδησία και είσαι περήφανος για ό,τι δημιουργείς ή όχι. Σίγουρα αυτοί οι άνθρωποι δεν θα μπορέσουν να επιβιώσουν, αν τα πράγματα παρεκκλίνουν λίγο από ότι έχουν συνηθίσει. Δεν είναι τυχαίο, που ο Οδυσσέας ήταν Έλληνας. Ανεξάρτητα που ο Νεοέλληνας αν βγει στον πηγαιμό για την Ιθάκη, είναι τόσο ηλίθιος που θα βρεθεί στην Θράκη! (Ανεκτίμητος, μοναδικός Αρκάς)\nΆσε που υπάρχει και ο άγραφος νόμος του Jante, σύμφωνα με τον οποίο, κανένας δεν πρέπει να πιστεύει ότι αξίζει περισσότερο από κάποιον άλλον. Έτσι, αν κάποιος προσπαθήσει να δημιουργήσει κάτι καλύτερο στην ζωή του, από το να ζει με επιδόματα, πολλές φορές, οι γύρω του, από φθόνο και μόνο, θα τον καταγγείλουν στις αρχές, συνήθως για φοροδιαφυγή. Τον πεθερό μου 3 φορές τον κατήγγειλαν και μάλιστα φίλοι και συγγενείς! Και αυτά τα επιδόματα ευθύνονται σε μεγάλο βαθμό για την πλήρη έλλειψη κινήτρων, έμπνευσης και θέλησης των πολιτών να καλλιεργήσουν πρωτίστως τον εαυτό τους και έπειτα να ζήσουν, με θέρμη, με όνειρα, να γίνουν ευτυχισμένοι. (Η Δανία έχει ένα από τα χαμηλότερα ποσοστά επιχειρηματικότητας στην Ευρώπη.)\nΚαι ας λένε ότι οι Δανοί είναι οι πιο ευτυχισμένοι άνθρωποι. Ταυτόχρονα έχουν και από τις μεγαλύτερες καταναλώσεις σε ψυχοφάρμακα και ένα μεγάλο ποσοστό αυτοκτονιών. Ε, άμα είσαι κουμπωμένος, δηλώνεις ό,τι σου έρθει! Οι υπόλοιποι φουντάρουν ή δραπετεύουν. Οι άνθρωποι είναι σαν ζωντανοί-νεκροί, έχουν πάψει προ πολλού να ονειρεύονται. Τα τελευταία 3-4 χρόνια, όσους έχω γνωρίσει ηλικίας 16 – 28, όλοι μα όλοι θέλουν να δουλέψουν σαν κοινωνικοί βοηθοί μετά από κάποια εκπαιδευτικά σεμινάρια διάρκειας 14 μηνών. Μα τόσο ελκυστικό είναι να ξεσκατίζεις ηλικιωμένους;\nΑ! και το καλύτερο, ενώ ψάχνουν, ποια ‘αξιοζήλευτη’ καριέρα να ακολουθήσουν, έχουν ήδη ξαμολήσει και 1-2 κουτσούβελα, που τα ζούνε φυσικά με επιδόματα. Τους ακούω και αναρωτιέμαι. Και κυρίως θλίβομαι, γιατί όπως λένε και οι Αμερικάνοι, ‘Shit runs downhill’ που σημαίνει αυτές οι συμπεριφορές από τον βορρά αργά ή γρήγορα θα έρθουν και στον νότο.\nΚαι τέλος να μην παραλείψω και το θέμα των διαπροσωπικών σχέσεων. Είναι κάτι το ασύλληπτο, όταν είδα αδελφό με αδελφή να χαιρετιούνται με ψυχρή, άτονη χειραψία των μισών δακτύλων, ούτε καν ολόκληρη η παλάμη, μετά από 6 μήνες, που είχαν να βρεθούνε! Φιλιά και αγκαλιές, ξέχασέ τα! Όταν γνώρισα τα παιδιά του συζύγου μου, 7 και 10 ετών, τόσο γλυκές και όμορφες, κατάξανθες με γαλανά ματάκια και ροδαλά μαγουλάκια, δεν μπορούσα να κρατηθώ και τις ζουζούνιζα συνεχώς. Μέχρι που έκπληκτες ρώτησαν τον μπαμπά τους, γιατί τις αγκάλιαζα και τις φιλούσα όλη την ώρα. Τόσο εντύπωση τους έκανε. Κάτι που για μας είναι τόσο δεδομένο. «Γιατί πιανόσαστε βρε παιδιά;» Αχ, αθάνατε Παπαγιαννόπουλε! Απόλυτα λογικό βέβαια να τους φαίνεται παράξενο, όταν η μαμά τους άφησε μόνη της σπίτι την μικρή 8 χρονών, άρρωστη με πυρετό και μετά την δουλειά της πήγε και γυμναστήριο βάζοντας το κινητό της στο αθόρυβο, για να μην την ενοχλήσει.\nΜόλις άρχιζε η χρηματοπιστωτική κρίση της περασμένης δεκαετίας στην Ελλάδα, μετακόμισα στην Κίνα και συγκεκριμένα στην Σανγκάη. Αυτό ήταν ένα πολιτισμικό σοκ, μια εμπειρία εντελώς ξεχωριστή. Τόσοι πολλοί άνθρωποι, ο ένας πάνω στον άλλον κυριολεκτικά, να μετακινούνται με εξωφρενικούς ρυθμούς και ένας εκκωφαντικός θόρυβος παντού. Εδώ και 4.000 χρόνια δεν έχουν αλλάξει και πολλά, από τον αυτοκράτορα των διαφόρων δυναστειών απλά περάσανε σε μια κυβέρνηση – δικτατορία. Ανελευθερία, έλλειψη κριτικής σκέψης και απόλυτος έλεγχος.\nΘυμάμαι Οκτώβρης μήνας και ενώ ακόμα είχε 22 βαθμούς βλέπω την καθαρίστρια με ολόσωμα εσώρουχα (κάτι σαν θερμική σωβρακοφανέλα), επειδή επισήμως ο πρόεδρος είπε ότι ήρθε ο χειμώνας! Επίσης ο ίδιος αποφασίζει, ότι νότια του μεγάλου ποταμού δεν έχει βαρυχειμωνιά, οπότε τα σπίτια δεν χρειάζονται κεντρική θέρμανση και ας έχει Φλεβάρη μήνα 10 βαθμούς. Αναγκάστηκα να αγοράσω φορητά καλοριφέρ.\nΗ απουσία κριτικής σκέψης είναι εμφανής και στο χώρο εργασίας, αφού πολύ σπάνια οι Κινέζοι θα πάρουν πρωτοβουλία και κατ’ επέκταση ευθύνη, γι’ αυτό είναι επιτακτική ανάγκη να τους λες βήμα-βήμα τι χρειάζεται να κάνουν. Στην εκτέλεση όμως εντολών είναι πολύ καλοί, προσεκτικοί, και αυτό, γιατί στην κουλτούρα τους είναι άκρως ατιμωτικό να ντροπιαστούν δημόσια κάνοντας κάποιο λάθος.\nΑν για κακή σου τύχη προκύψει κάποιο λάθος στο χώρο δουλειάς, θα σπαταλήσεις άπειρο χρόνο για να βρεθεί διέξοδο από την κατάσταση αυτή, αφού κανένας δεν θα παραδεχτεί το λάθος. Απλά θα κλωθογυρίζουν όλοι μαζί επ’ άπειρον. Όμως το να παραδεχτούν ότι εξαπάτησαν κάποιον άλλον, ε αυτό αποτελεί κατόρθωμα.\nΠαραμονές πρωτοχρονιάς και αδέλφια λένε ο ένας στον άλλον, εγώ σε έκλεψα εκεί και εγώ σε κορόιδεψα αλλού. Και χαίρονται! Σε γενικές γραμμές πάντως είναι ευγενικοί απέναντι στους ξένους και ανενόχλητοι. Δεν θα σου μιλήσουν, ούτε θα σε πλησιάσουν, αλλά δεν θα σου δημιουργήσουν και πρόβλημα. Αν ζητήσεις όμως βοήθεια, θα προσπαθήσουν να σε βοηθήσουν, αν είναι δυνατόν λόγω της γλώσσας, αφού η πλειοψηφία δεν μιλάει αγγλικά. Και αυτοί που μιλάνε, θα σου πάρει πολύ καιρό να τους καταλάβεις με τον τρόπο, που τα προφέρουν. Σε ξενοδοχείο στο Χονγκ Κονγκ, όπου όλοι μιλάνε αγγλικά, αφού ήταν αποικία της Αγγλίας για 150 χρόνια, παρήγγειλα φαγητό στο δωμάτιο τηλεφωνικά και ακόμα και όταν μου επαναλάμβανε τι είχα ζητήσει, δεν μπορούσα να ξεχωρίσω την ίδια την παραγγελία μου. Τελικά όλα ήρθαν σωστά.\nΟι συνοικίες της πόλης είναι ένα μπάχαλο, 24 εκατ. άνθρωποι σε μία πόλη έκτασης μιάμιση φορά σαν την Αττική. Έμεινα στο νέο τμήμα, το Pudong, κάπως καλύτερα, αλλά και πάλι αχανής έκταση, ατελείωτοι δρόμοι, μεγαθήρια. Και η μόλυνση, το κάτι άλλο. 9 μήνες είδα μόνο μία μελισσούλα. Τίποτα δεν επιζεί εκεί.\nΑκόμα και το τεράστιο πάρκο δίπλα μας δεν μύριζε φύση, τόσο που έπιασα τα φυτά, να δω αν είναι αληθινά. Και όταν βγήκα έξω από την πόλη, δεν υπήρχαν όρια με την επόμενη πόλη, λίγο φύση ελεύθερη από ανθρώπινη δραστηριότητα, αλλά μια ατέρμονη συνέχεια με 7 λωρίδες αυτοκινητοδρόμους και παρανοϊκούς οδηγούς φορτηγών και νταλικών, που νομίζεις, ότι έρχονται καταπάνω σου.\nΚαι η βρώμα εξωπραγματική! Καθάριζα το διαμέρισμα για 2,5 εβδομάδες. Τα συρτάρια και τα ντουλάπια είχαν ακόμα πριονίδια και οικοδομικά υλικά από την κατασκευή του ουρανοξύστη. Μετά από 7 χρόνια που είχε κτιστεί! Μα πώς μένανε οι προηγούμενοι ενοικιαστές; Το ίδιο και πίσω από το ψυγείο, την κουζίνα κτλ. Μαζί και τα πιτσιλισμένα λάδια από τα γουόκ που μαγειρεύουν, τα οποία δεν καθαρίζουν ποτέ. Όσο για την βεράντα δεν είχε πλυθεί ποτέ, αφού ούτε καν είχε παροχή νερού. Πώς να απλώσεις μπουγάδα σε τέτοια μαυρίλα; Άσε που αγόρασα ηλεκτρική σκούπα και σε κανένα εμπορικό δεν πωλούσαν σακούλες! Και ζήτησα και από φίλη Κινέζα να ψάξει. Τίποτα, μέχρι που παρήγγειλα από Ελλάδα. Σαν γεμίσει η σακούλα, τι κάνουν;\nΌταν επισκέφτηκα τα υπερπολυτελή γραφεία εταιρείας στο οικονομικό κέντρο της Σανγκάη σε έναν πανύψηλο ουρανοξύστη, έγινα μάρτυρας του εξής αηδιαστικού περιστατικού: στο μπάνιο η καθαρίστρια πήρε το πιγκάλ της λεκάνης να καθαρίσει το νεροχύτη! Έμεινα άφωνη. Από το αυτοκίνητο είδα επίσης πολλές φορές να πετάνε τα σκουπίδια στο δρόμο, ακριβώς έξω από το παράθυρο τους, ενώ πεζή έτυχε ακόμα και να φτύσει κάποιος ροχάλα στα παπούτσια μου.\nΓια να μην πω για το Χονγκ Κονγκ, όπου βλέπεις από το δωμάτιο του ξενοδοχείου τα απέναντι διαμερίσματα χωρισμένα με μεταλλικά κλουβιά 3-4 τμ2 και ζούνε έτσι 10 άτομα σε ένα τριάρι!\nΑπάνθρωπο χάλι στην 2η μεγαλύτερη οικονομία του κόσμου!\nΕπισκέφτηκα μερικά εργοστάσια επίπλων στην επαρχία Guangdon, έκτασης 40% μεγαλύτερη από την Ελλάδα και πληθυσμό 113.460.000! Χάος…\nΜε χάρτη και ντόπιο οδηγό και πάλι ήταν αδύνατον να βρω τα εργοστάσια. Μέχρι που ρώτησα, γιατί δεν βρίσκουν την οδό στον χάρτη και μου είπαν, ότι οι δρόμοι δεν έχουν ονόματα! Μα καλά πώς επισκέπτεται ο ένας τον άλλον, ρώτησα. Α! ξέρουμε που μένουν οι φίλοι και οι συγγενείς μας. Και αν κάποιος μετακομίσει; Τότε, μου εξήγησε, μαζευόμαστε στο παλιό σπίτι και όλοι μαζί πάμε στο καινούριο να το μάθουμε…\nΜία εβδομάδα δεν ακούμπαγα τίποτα, είχα μαζί μου εμφιαλωμένο νερό, μπανάνες και σοκολάτα την μέρα και το βράδυ έτρωγα στο ξενοδοχείο. Χρειάστηκε όμως να επισκεφθώ την τουαλέτα σε ένα εργοστάσιο. Ό,τι και να πω θα είναι λίγο. Χωρίς πόρτες, χωρίς διαχωριστικούς τοίχους και η μπόχα εμετική.\nΞημερώματα ξύπνησα με πόνο στον λαιμό και ένα τεράστιο πρήξιμο, τρόμαξα για τα καλά, γιατί νοσοκομείο εκεί δεν θα πήγαινα με τίποτα. Ευτυχώς είχα αντιβίωση μαζί μου και φυσικά μίλησα με τον γιατρό μου στην Αθήνα.\nΚαι αυτή η επαρχία έχει την 4η μεγαλύτερη περιφερειακή οικονομία στον κόσμο με 1,47 τρισεκατομμύρια δολάρια Α.Ε.Π. ξεπερνώντας ακόμα και ολόκληρων χωρών, για την ακρίβεια όλων των χωρών από την 13η θέση και κάτω στην παγκόσμια κατάταξη! Φαντάσου αν πας λίγο πιο έξω από αυτά τα ‘ανεπτυγμένα’ κέντρα, καλύτερα αν μη τι άλλο να έχεις μαζί σου σαπούνι και κωλόχαρτο…\nΩστόσο να αναφέρω, ότι στην Κίνα με πληθυσμό 1,4 δις έχουν καταφέρει οι μισοί περίπου να ζούνε στα ίδια ή και καλύτερα επίπεδα με τους δυτικούς, ενώ η πλειοψηφία από τους υπόλοιπους με 2-3 μπολ ρύζι την ημέρα. (Ποτέ δεν κατάλαβα και θέλω να ερευνήσω κάποια στιγμή, γιατί γενικά οι Ασιάτες είχαν τέτοια πληθυσμιακή έκρηξη, με όλα τα τρομερά επακόλουθα).\nΦυσικά, αυτή η ανάπτυξη επιτεύχθηκε με την μεταφορά της παραγωγής στην Κίνα από τα ανεπτυγμένα κράτη, κάτι το οποίο πέρα από την αυτονόητη επίπτωση στην ζωή των δυτικών, όπου εκατομμύρια άνθρωποι έχασαν την δουλειά τους και οι λίγοι καπιταλιστές τριπλασίασαν τα κέρδη τους, είχε και το εξής αρνητικό: έπεσε κατακόρυφα η ποιότητα σε όλα ανεξαιρέτως τα είδη, κυρίως γιατί στην Κίνα δεν έχουν καμία ιδέα τι θα πει ποιότητα.\nMόνο λίγες εταιρείες – κολοσσοί (apple, ikea κτλ.) κατάφεραν μετά από επίπονες, χρονοβόρες προσπάθειες να πετύχουν το πολυπόθητο ‘quality control’, η πλειοψηφία ακόμα υποφέρει και κατά συνέπεια ο καταναλωτής, ο οποίος αγοράζει ένα στεγνωτήριο και παλεύει από τους πρώτους μήνες με βλάβες, τεχνικούς και τι καλύπτει η εγγύηση.\nΌσον αφορά στην κουζίνα τους, ξέχασε τα κινέζικα εστιατόρια που έχεις επισκεφθεί στην Δύση. Τα φαγητά τους με τον τρόπο που μαγειρεύονται εκεί δεν τρώγονται. Φαντάσου ότι θεωρείται έδεσμα τα κρύα βραστά πόδια κοτόπουλου. Ή το αίμα και η χολή των χελωνών, τα πτερύγια των καρχαριών, τα αυτιά και τα πόδια των χοίρων, οι νυχτερίδες, οι γάτες και οι σκύλοι κτλ.\nΜια γνωστή μου πήγε σε κατάστημα ζώων να πάρει ένα σκυλάκι και της το φέραν στο ταμείο γδαρμένο και τεμαχισμένο. Όταν πήγαινα στο σούπερ μάρκετ, προσπέρναγα τρέχοντας τους διαδρόμους με τα κινέζικα προϊόντα απροσδιορίστου προελεύσεως, καθώς ανέδυαν μια άσχημη μυρωδιά. Και εννοείται πως κουβαλούσα από Ελλάδα διάφορα τρόφιμα, όπως τυριά και σοκολάτες, (δεν έχουν τοπική παραγωγή, γιατί έχουν δυσανεξία στην λακτόζη, οπότε οι τιμές στα εισαγόμενα είναι υψηλές) φακές, γίγαντες και κανένα χυλοπιτάκι.\nΠάντως υπάρχει πληθώρα εστιατορίων από όλο τον κόσμο, ειδικά στην συνοικία Xin Tian Di, από τα ελάχιστα ωραία μέρη της πόλης, ενώ ακριβώς απέναντι από το σπίτι μου υπήρχε ελληνικό εστιατόριο, όπου παράγγελνα καμιά φορά σουβλάκι πακέτο, αν και ποτέ δεν έφαγα εκεί, γιατί δεν ταξίδεψα χιλιάδες χιλιόμετρα για να πάω σε ελληνική ταβέρνα.\nΕπίσης, στον ουρανοξύστη που έμενα είχε γυμναστήριο και κέντρο μασάζ, μια από τις ωραιότερες και αυθεντικότερες εμπειρίες στην Ασία χωρίς την υπερχρέωση στην Ευρώπη.\nΚαι η εικόνα φυσικά δεν καλυτερεύει σε άλλες χώρες της Ασίας, αφού στις Φιλιππίνες το ξενοδοχείο φυλασσόταν περιμετρικά από σεκιουριτάδες με καλάσνικοφ, ενώ απ’ έξω οι άνθρωποι ζούσαν σε παράγκες συχνά κατασκευασμένες από σκουπίδια. Ή στην Ταϊλάνδη, όπου βλέπεις στον πεζόδρομο της Pattaya να εμπορεύονται ανήλικα και τους λευκούς τουρίστες να τα λιγουρεύονται. Καλώς ήρθες στον πολιτισμένο 21ο αιώνα.\nΈτσι, το 2011 επιστρέψαμε Ελλάδα, καθώς ο σύζυγος μου δεν θα πήγαινε να ζήσει στην Δανία ούτε σηκωτός! Παρ’ όλο που, όπως λέει χαρακτηριστικά, θα μπορούσε να γράψει ολόκληρη εγκυκλοπαίδεια σχετικά με τα προβλήματα της Ελλάδας.\nΠαράλληλα, περνάμε πολύ καιρό κάθε χρόνο στην Αμερική, όπου η λίστα με τα αρνητικά στοιχεία είναι ανεξάντλητη και ξεπερνάει κατά πολύ την όποια αντίστοιχη λίστα στην Ευρώπη. Εξωφρενικός πλούτος από την μία, ατέρμονη φτώχια, εξαθλίωση από την άλλη. Και ο αναλφαβητισμός να χτυπάει 20%! Στην 5η Λεωφόρο στην Νέα Υόρκη διαμερίσματα των 100.000.000 δολαρίων λίγα μέτρα πιο κάτω οι άστεγοι να κοιμούνται στα σκαλιά της εκκλησίας.\nΚατά λάθος το GPS με οδήγησε σε γειτονιά – γκέτο μαύρων στην Φιλαδέλφεια και έχασα 10 χρόνια από την ζωή μου, όταν είδα ιδίοις όμμασι εικόνες λες και ήταν βγαλμένες από το Law & Order.\nΚαι μια Ουάσιγκτον κούκλα, τουλάχιστον όλο το κέντρο με το Καπιτώλιο και τα μουσεία, τον Λευκό Οίκο και τα ατελείωτα μνημεία, μόστρα της χώρας προς τα έξω.\nΉ το Palm Beach, όπου λιάζονται οι εκατομμυριούχοι και κάνουν τα πάρτυ τους, και αντιστοιχεί 1 αστυνομικός ανά 8 κατοίκους! Εδώ δεν έχουμε εκπτώσεις στην προστασία των πολιτών. Των πρωτοκλασάτων εννοείται.\nΟι εργασιακές συνθήκες εξαρτώνται απόλυτα από το υπόβαθρό σου, όσο πιο πολλά πτυχία, τόσο καλύτερα. Οι Έλληνες, που γνωρίζω σίγουρα ευδοκιμούν και πιστεύω αυτό ισχύει για την πλειοψηφία, αρκεί να έχει κανείς άδεια εργασίας.\nΤο σύστημα υγείας αν είσαι ανασφάλιστος είναι ανύπαρκτο. Έμεινα 26 ώρες σε νοσοκομείο στο Τέξας και μου ήρθε μπουγιουρντί 42.000 δολάρια για μία αξονική, λίγη αντιβίωση και μία διανυκτέρευση. Παράνοια!\nΗ κολλητή μου χρειάστηκε ένα φάρμακο για ημικρανίες και δεν της έφτανε το συνταγογραφημένο, οπότε σκέφτηκε να το αγοράσει. 15 γρ. 600 δολάρια.\nΣε μια κοινωνία που ζει για να καταναλώνει, η αισθητική και η ποιότητα έχουν εξοβελιστεί προ πολλού. Ακόμα και οι πανάκριβες βίλες είναι για γέλια, αφού δεν ξέρεις, αν στην προσπάθεια να καρφώσεις ένα καρφί στον τοίχο, θα βρεθείς στο διπλανό δωμάτιο! Οι τοίχοι από μονή γυψοσανίδα, που με τα χρόνια παίρνουν κλίση…\nΤα πάντα επιφανειακά, φτιαγμένα πρόσκαιρα. Όμως οι κουζίνες και τα ψυγεία τους είναι εξαιρετικά. Τους το αναγνωρίζω. Μεγάλα, άνετα, το ευχαριστιέσαι να μαγειρεύεις. Άλλο που οι ίδιοι δεν επιδίδονται ιδιαίτερα στο άθλημα. Η κολλητή μου όταν αγόρασε το σπίτι της 7ετίας, βρήκε τα αυτοκόλλητα στον φούρνο, αφού οι προηγούμενοι ενοικιαστές δεν είχαν μαγειρέψει ποτέ.\nΑνέκδοτο επίσης αποτελούν και τα αυτοκίνητα τους. Έχω ενοικιάσει διάφορα από Jeep και Chevrolet μέχρι Dodge Challenger και Mustang. Με όλα ανεξαιρέτως νιώθεις πώς είναι ψεύτικα. Πλαστικούρα και μάλιστα χείριστης ποιότητας. Το τελευταίο μάλιστα είχε 10 ταχύτητες, αυτό το μάρανε, και μπερδευόταν όλη την ώρα!\nΓια να μην πω τι σόι οδηγοί είναι. Και οδηγούν και από τα 16. Αλλάζουν λωρίδες, γιατί έτσι τους ήρθε, χωρίς καμία προειδοποίηση, στέλνουν ακατάσχετα μηνύματα στο κινητό τους και ας έχει παντού ταμπέλες ‘Texting kills’, φρενάρουν ή επιταχύνουν αψυχολόγητα, και οι δρόμοι μαύρο χάλι. Και η κίνηση να σου έρχεται να πυροβοληθείς. Αναμενόμενο φυσικά, αφού τα ΜΜΜ είναι υποτυπώδη. Τόσο που οι γονείς τα πρώτα 16 χρόνια των παιδιών τους είναι ταξιτζήδες! Εξού και η ορολογία ‘Soccer mom’. (στην μεσαία τάξη τουλάχιστον, η κατώτερη εξυπηρετείται με κάποια στοιχειώδη λεωφορεία και πολύ ποδαρόδρομο.)\nΚαι μετά έρχονται τα σούπερ μάρκετ και η διατροφή. Η επίσκεψη σε ένα Walmart αποτελεί από μόνο του εμπειρία. Καλές τιμές, αρκετή σαβούρα, πλαστικά τυριά, πληθώρα διαδρόμων με κατεψυγμένα γεύματα και δη πίτσα, απεριόριστη ζάχαρη σε όλα τα τρόφιμα ακόμα και στα αλμυρά και τόσο υπέρβαροι πελάτες, που κυκλοφορούν καθιστοί σε αμαξάκια, γιατί δεν μπορούν να μετακινηθούν εύκολα. Που επιδεινώνει την κατάσταση, αφού δεν περπατάνε ποτέ! Η ίδια εικόνα επικρατεί και στην Disney World, 250 κιλά ο καθένας και να στήνονται σε ουρές για γλυκά, χάμπουργκερ και άλλα τέτοιες ‘υγιεινές’ επιλογές. Αυτήν την στιγμή έχουμε στον πλανήτη 850 εκ. υποσιτισμένους και 1,7 δις υπέρβαρους! Νομίζω τα λέει όλα…\nΌσον αφορά στις διαπροσωπικές σχέσεις, οι Αμερικανοί γενικά είναι εύκολοι. Αρκεί εσύ να αντέξεις την αδιαφορία τους για ό,τι γίνεται στον υπόλοιπο κόσμο, τον εφησυχασμό τους, όταν κάτι δεν αγγίζει την γειτονιά τους και την έλλειψη γενικής μόρφωσης, όταν για παράδειγμα με ρώτησε καθηγητής ποιοι πολέμησαν εναντίον ποιων στον 2ο Παγκόσμιο Πόλεμο.\nΑυτό όμως που ξεπερνάει κάθε τι άλλο είναι η θρησκοληψία τους. Στέλνουν ακόμα τα παιδιά στο κατηχητικό, πολλοί κυρίως από την καρδιά της Αμερικής πιστεύουν και διδάσκονται στα σχολεία ότι η γη είναι επίπεδη ή ότι οι δεινόσαυροι συνυπήρξαν με τους ανθρώπους, αφού η γη είναι μόλις 6.000 ετών και σχεδόν όλοι θεωρούν ακράδαντα πως ο φανταστικός τους φίλος θα τους βοηθήσει στις δυσκολίες. “At least we have god” το ακούω ουκ ολίγες φορές!\nΝα πούμε, βέβαια, και κάποια καλά, τα εστιατόρια είναι σκέτη απόλαυση, ακριβούτσικα όμως, τα θέατρα, οι συναυλίες και πολλά καλλιτεχνικά δρώμενα, όπου βρίσκεις και οικονομικά εισιτήρια, τα outlet με καταπληκτικές προσφορές σε ρούχα, παπούτσια, τσάντες, τα οποία χρυσοπληρώνεις στην Ευρώπη, τα κρασιά απλά υπέροχα και καλές τιμές και τέλος φθηνά αεροπορικά για πτήσεις εσωτερικού. Οπότε μπορείς εύκολα να ταξιδέψεις και έχεις πολλά να δεις. Βέβαια, καθαριότητα μην περιμένεις πουθενά, δεν το έχουν καθόλου. Ακόμα και πανάκριβα ξενοδοχεία είναι άθλια.\nΑφού και εμείς ταξιδέψαμε σε διάφορες πολιτείες καταλήξαμε στην Φλόριντα και συγκεκριμένα στο Μαϊάμι. Για 3 μήνες το χρόνο, να αποφεύγει κανείς τον χειμώνα της Ευρώπης, είναι μια χαρά. Έχουμε εντοπίσει ένα μικρό νησάκι, όπου διασχίζεις 2 γέφυρες για να φτάσεις μόλις 20 λεπτά από το κέντρο. Ωραιότερο μέρος δεν έχω δει, αν και είναι λίγο ‘Truman Show’ η κατάσταση. Τα 2/3 του νησιού είναι πάρκα με ζωάκια, ποδηλατοδρόμους, χώρους αναψυχής, παραλίες κτλ. και μόνο στο 1/3 επιτρέπεται η δόμηση. Αλλού μικρά ή μεγάλα διαμερίσματα και αλλού βίλες, με την θάλασσα τριγύρω και ατελείωτες αμμουδιές, καναλάκια και γεφυρούλες, μαρίνες και μικρά μαγαζάκια.\nΕυτυχώς εδώ τα εμπορικά, που κατακλύζουν τις Η.Π.Α, απουσιάζουν. Και αρκετά εστιατόρια με την εκπληκτική, άγνωστη στους πολλούς, περουβιανή κουζίνα.\nΠραγματικά το μόνο άσχημο σε αυτό το νησί είναι το γεγονός ότι τοποθετούν τα πάρκινγκ μπροστά από τα καταστήματα, οπότε κάθεσαι για φαγητό και η θέα είναι τα αυτοκίνητα. Μακάρι να ήταν αυτό το μόνο πρόβλημα του κόσμου!\nΑυτό το μικρό νησάκι θα έπρεπε να αποτελεί πρότυπο για όλες τις χώρες και για όλα τα παιδιά του κόσμου θα έπρεπε να έχουμε εξασφαλίσει τέτοιες ποιοτικές συνθήκες διαβίωσης.\nΩστόσο μόνο ένα απειροελάχιστο ποσοστό του παγκόσμιου πληθυσμού έχει πρόσβαση σε τέτοια ομορφιά, σε μια ανθρώπινη ζωή με σεβασμό και αξιοπρέπεια, και φυσικά από τις ανώτερες οικονομικά βαθμίδες. 15 λεπτά από κει προς την λάθος κατεύθυνση και αντικρίζεις την απόλυτη εξαθλίωση, ακόμα και σπίτια με χαρτόνια στα παράθυρα.\nΚαι σε άλλες πολιτείες το πρόβλημα διογκώνεται κατακόρυφα, για παράδειγμα στην Καλιφόρνια, όπου είδα στο L.A. μια από τις θλιβερότερες εικόνες, μία πιτσιρίκα έγκυο κάτω στο δρόμο να κρατάει ταμπέλα που έλεγε, «Τα κάνω όλα για 1 δολάριο.» Αυτό είναι το πρόσωπο της Αμερικής, της γης της επαγγελίας. Όλα τα άλλα είναι περιττά.\nΛοιπόν, πιτσιρίκο, εδώ φθάνω στο τέλος της ιστορίας μου. Το συμπέρασμα, που άντλησα εγώ από όλο αυτό το ταξίδι, είναι πώς κανένα μέρος δεν είναι τέλειο. Κάποια βέβαια είναι καλύτερα από άλλα, ωστόσο όλα μα όλα έχουν προβλήματα, τα οποία σε έναν άκρατο καπιταλισμό δεν πρόκειται να λυθούν.\nΠαρ΄ όλα αυτά, είμαστε εδώ και οφείλουμε να ζήσουμε την ζωή μας όσο καλύτερα μπορούμε, γιατί μας δίνεται μόνο μία ευκαιρία, χωρίς πρόβες και επαναλήψεις.\nΠιστεύω λοιπόν ότι πρέπει να επιλέξουμε αυτό που μας ταιριάζει καλύτερα, αυτό που μας ενοχλεί λιγότερο, αυτό που δεν προσβάλλει το ανθρώπινο μεγαλείο μας\nΣτην διαδρομή αυτή, αν καταφέρουμε να βοηθήσουμε έστω και έναν συνάνθρωπό μας, το θεωρώ επιτυχία.\n(Αγαπητή Έλενα, παντού πήγες. Ένα ταξίδι είναι η ζωή, εσύ το κάνεις. Έλενα, αν και δεν θα μπορούσα να ζήσω με τίποτα στη βόρεια Ευρώπη, λόγω κλίματος και έλλειψης ηλιοφάνειας, μου ταιριάζουν πολύ οι Νορβηγοί και οι Δανοί που είναι χαρούμενοι άνθρωποι. Οι Σουηδοί λιγότερο. Επίσης, τα πάω πολύ καλά με τους Γερμανούς, κι ας έχουν αυτό το κράτημα. Αν δεν έχεις δει τη “Λευκή Κορδέλα” του Χάνεκε, να την δεις. Μέσα τους καίγονται και οι Γερμανοί αλλά τους καταδυναστεύει η προτεσταντική ηθική. Γι’ αυτό γουστάρουν τρελά οι Γερμανοί τους Έλληνες. Γιατί και οι Γερμανοί θέλουν να χορέψουν και να αναποδογυρίσουν τα τραπέζια, όπως κάνουν οι Έλληνες, αλλά κρατιούνται. Νομίζω πως οι Γερμανοί είναι παρεξηγημένοι. Πάντως, οι Γερμανοί έχουν αυτό που δεν έχουν καθόλου οι Έλληνες και το εκτιμώ πολύ: όταν οι Γερμανοί λένε κάτι, το εννοούν· αλλιώς, δεν το λένε. Για τους Αμερικανούς, δεν το συζητάω, είναι οι καλύτεροι άνθρωποι στον κόσμο. Κι ας λένε οι άλλοι ό,τι θέλουν. Έλενα, καλά ταξίδια. Να πας και στη Λατινική Αμερική. Εκεί είναι πολύ καλοί οι άνθρωποι. Να είσαι καλά. Την αγάπη μου.)\nNext story Οι Έλληνες περιμένουν το εμβόλιο για να ξεπληρώσουν τα χρέη της πανδημίας\nPrevious story Ο Μπούλης Μπούλης σε ένα ακόμα σόου


Χρήστος Κωτσούλας (Capten) Χωρίς λόγια, 25 x 25 x 5 cm., εκτυπώσεις, χαρτόνι, χρώμα χρυσό glitter\n«Μέσα μας μεγαλώνει ένας νεκρός»\nΤο θέατρο Άττις γιορτάζει φέτος τα 30 χρόνια αδιάλειπτης παρουσίας του στα σκηνικά δρώμενα της χώρας. Στη σκηνή του εκτυλίσσεται το Ανθρώπινο Δράμα, σε όλες τις εκφάνσεις, τις πτυχές και τις διαπλοκές του. Η αισθητική και οι επιλογές των δραματικών έργων αναδεικνύουν τη συνειδητή απόφαση -του σκηνοθέτη Θεόδωρου Τερζόπουλου- για ρήξη με το αισθητικό θεατρικό κατεστημένο αλλά και τη στοχευμένη πράξη της επανασύνδεσης τού θεατρικού δρώμενου με το κοινωνικό γίγνεσθαι. Με γνώμονα τη «σκληρή δουλειά και την έρευνα» ο σκηνοθέτης διαμορφώνει έναν τρόπο εργασίας βασισμένο στη συλλογικότητα ενώ απομακρύνεται από τις συνήθεις επιταγές που επιβάλει η θεατρική αγορά. Ήδη, η επιλογή του ονόματος της θεατρικής του ομάδας ενέχει τη δική της υποδήλωση, αφού προέρχεται από τον φρυγικό θεό Άττι, η λατρεία του οποίου εμπεριέχει την ιερότητα, την αφοσίωση, την έκσταση, αλλά και την αναγέννηση.\nΈτσι, από το 1986, ο Θ. Τερζόπουλος ταυτίζει τη ζωή του με το θέατρο και με την ομάδα Άττις. Μέσα σ’ αυτόν τον ηθελημένα περιχαρακωμένο χώρο αρθρώνει το δικό του σκηνικό λεξιλόγιο, προσπαθώντας να απαντήσει στο γιατί και το πώς κάνουμε θέατρο. Κατά τα πρότυπα των Μέγιερχολντ, Αρτώ, Γκροτόφσκι, Μπρεχτ κ.ά. αναπτύσσει, τόσο μέσω των σκηνοθεσιών του όσο και μέσω της θεωρίας του, ένα προσωπικό θεατρικό σύστημα: επικεντρώνεται σ’ αυτό που ο ίδιος ονομάζει «ουσιοκρατικό» σώμα, ένα παγκόσμιο σώμα-ον και εισηγείται μία νέα μέθοδο θεωρίας και πρακτικής που αναπτύσσει σταδιακά κι εφαρμόζει κατά τη διδασκαλία των ηθοποιών του. Μέσα από τη διαστολή των ορίων του σώματος, μέσα από τον χορό, την κίνηση, τον ρυθμό, την καταπόνηση και την αυτοσυγκέντρωση, ο ηθοποιός προσπαθεί να άρει τη διαχωριστική γραμμή υποκειμένου-αντικειμένου και να ταυτιστεί με την ουσιώδη υπόσταση του όντος. Μ’ αυτόν τον τρόπο ο Τερζόπουλος προσεγγίζει τον ελληνικό Μύθο και αποπειράται να αποκρυπτογραφήσει και να απελευθερώσει τη «μανία» του «πνεύματος» και του «σώματος» που κρύβονται μέσα του. Εμπνεόμενος από τα λαϊκά και θρησκευτικά δρώμενα -ελληνική παράδοση, Αναστενάρια, Ποντιακός χορός- αλλά και την παράδοση της Ανατολής -Θέατρο Νο, Καμπούκι, Κατακάλι, χορός Μπούτο- προσεγγίζει τη θεατρική πράξη μέσα από ανθρωπολογικούς όρους.\nΗ μορφή των παραστάσεών του περιλαμβάνει καθαρά «σημεία»: αναγνωρίσιμες φόρμες -κυρίως κύκλους, διαγωνίους, τεμνόμενες γραμμές, φως / σκοτάδι, έντονο ρυθμό, βίαιες κινήσεις, εναλλαγές χρωμάτων λευκού, μαύρου, κόκκινου, ηχητικές νύξεις κ.ά. Τα «βακχευόμενα» και συχνά γυμνά σώματα του Θεάτρου Άττις περιηγούνται στα ένδον, στα σκοτεινά τοπία του συνειδητού και ασυνείδητου εαυτού. Μ’ αυτόν τον τρόπο προσεγγίζει τις Βάκχες, τους Πέρσες, την Αντιγόνη, τον Προμηθέα Δεσμώτη, τον Ηρακλή Μαινόμενο, τον Φιλοκτήτη, τον Αίαντα και τον Οιδίποδα, αλλά και τα κείμενα που προκύπτουν από συνθέσεις αρχαίων τραγωδιών. Ο Θ. Τερζόπουλος, ασχολείται, όμως, και με το σύγχρονο δράμα εφαρμόζοντας τη μέθοδό του. Συνομιλεί, κυρίως με τους: Μύλλερ, Μπέκετ, Μπρεχτ, Στρίντμπεργκ, αλλά και με σύγχρονους Έλληνες δραματουργούς - Ποντίκας, Βασικεχαγιόγλου, Κοντραφούρης, Λογαράς, Δημητριάδης, Τσαλαπάτης κ.ά. Η εμβέλεια του Θεάτρου Άττις καλύπτει στον παγκόσμιο χάρτη πάνω από 35 χώρες, όπου παρουσιάζονται περίπου 50 θεατρικά έργα. Η δια-πολιτισμικότητα για το Θέατρο Άττις είναι κατεκτημένη.\nΤο θέατρο Άττις είναι, συνεπώς, ένας τόπος όπου η θεατρική τέχνη, θύει στο βωμό του αρχαίου και του νεώτερου δράματος, με γνώμονα την εμπειρία των αισθήσεων και του σώματος αλλά και της απορηματικής και κριτικής σκέψης, εργαλεία και μέσα που οδηγούν στην κατανόηση και την αφύπνιση. Το πάσχον σώμα και το σωματικό πάθος βρίσκονται στο επίκεντρο των παραστάσεών του ταυτοχρόνως. Προσεγγίζει στον άνθρωπο αυτό που δεν είναι παρά ο ενικός αριθμός του πληθυντικού «άνθρωποι», ανατέμνοντας το ορμέμφυτο και πολεμώντας το «αυτονόητο», καταστρέφει τις σχηματοποιήσεις και διαλύει τις ψευδαισθήσεις. Καταβυθίζεται, έτσι, στην ουσία των πραγμάτων καθεαυτήν.\nAlarm, Amor, Encore. Οι παραστάσεις του θεάτρου Άττις την τελευταία πενταετία.\nΠρόκειται, για μια σύγχρονη Τριλογία. Η πορεία του ανθρώπινου όντος επί γης, αισθητικά αποτυπωμένη και κριτικά αναλυόμενη. Η «ζωή» που αρχίζει με το αδηφάγο κατασπάραγμα των ανθρώπινων όντων, αναπτύσσεται κι εξελίσσεται σε κοινωνικά μορφώματα, ιδεολογικοποιείται και κατακυρώνεται μέσα από διακηρύξεις και όρους κοινωνικού συμβολαίου, καταλήγοντας μέσα από αιματηρούς πολέμους να υπηρετεί τους νόμους της κατανάλωσης, τη νομοτέλεια των αριθμών, την αλλοτρίωση του εαυτού και την κραυγή του μονήρους «λύκου» της αστικής στέπας. Νους και σώμα σε έναν αέναο αγώνα συνύπαρξης, επικράτησης, επικυριαρχίας επί του περιβάλλοντος -φυσικού και κοινωνικού.\nAlarm, ο λόγος του πολιτισμού, ο λόγος της ιστορίας της ανθρωπότητας, ο λόγος της εκάστοτε εξουσίας, ιδωμένος μέσα από δύο ιστορικά πρόσωπα -Ελισάβετ και Μαρία Στιούαρτ. Ηγέτες που ερίζουν, κατασπαράσσονται, εναλλάσσονται και καταστρέφουν.\n«Πότε;». Τότε και … τώρα. Τότε και … πάντοτε. Ο απλός πολίτης, ως επί τω πλείστον, παραμένει «αφηγητής» της Ιστορίας. Της ιστορίας που συνδιαμορφώνει και διαμορφώνεται απ’ αυτήν. Ρακένδυτος, αιμάσων, απορημένος και πλάνητας. Κι ο πλανήτης μονίμως σε κατάσταση «συναγερμού».\nAmor, τι σημαίνει «αγάπη» στις αρχές του 21ου αιώνα; Χρήμα, κατανάλωση, κάλυψη πλαστών «αναγκών», παράλληλες πορείες αλλοτριωμένων σωμάτων που «πουλούν και αγοράζουν» τις «ευτυχισμένες μέρες» τους. Η διαφυλική σχέση πορεύεται αγκομαχώντας ανάμεσα στην α-νόητη λεκτική επικοινωνία και στην απουσία σωματικής επαφής. Μόνο λέξεις και αριθμοί ανταλλάσσονται ανάμεσα στο ζευγάρι, σε ένα παραλήρημα που οδηγεί τον homo economicus «στης Ευρώπης τον πάτο», σ’ ένα εγκλωβισμένο «exit».\nEncore, είναι η φετινή παράσταση του θεάτρου Άττις: Ακόμη μία φορά. Ξανά. Πάλι και πάλι. Να επαναληφθεί τι; Η «ζωή»; Ποια θα είναι η νέα αφετηρία της; Το αρσενικό και το θηλυκό αντιμέτωπα με την αρχετυπική κατάσταση του όντος, με την «αλήθεια» του: Αίμα. Το αίμα της γέννησης, το αίμα της ζωογόνου καρδιάς, το αίμα της ερωτικής πράξης, το αίμα του πόνου, το αίμα της πληγής από τον άλλον, το αίμα του θανάτου. Ζωή και αίμα αλληλένδετα και αδιαχώριστα. Η ερωτική συνεύρεση και πράξη απο-καλύπτει το Είναι του όντος: ηδονή και οδύνη, υποταγή κι εξουσία, δράση κι αντίδραση, σώμα και σκέψη, χάδι και πληγή, διττότητα κι ενότητα, «ένα μαχαίρι δίχως λάμα που του λείπει η λαβή» (Γκέοργκ Λίχτενμπεργκ). Διάτρητο το σώμα από τις πληγές των αόρατων μαχαιριών.\nEncore, λοιπόν. «Για να σου πω την αλήθεια, παιδί πρέπει να ξαναγίνω», διότι οι «λέξεις είναι φόβος. Ψέμα.» ισχυρίζεται ο συγγραφέας Θ. Τσαλαπάτης. Η συνειδητή επιστροφή στην παιδική ηλικία -ως μία κατάσταση του Είναι εγγύτερη στην αρχέγονη- ίσως είναι μία «νέα» αφετηρία. Encore, μια φορά ακόμη από την αρχή … σε μια απειρία διαδοχής κόσμων και μορφών, διατεμνόμενων και διασκορπιζόμενων, οι οποίοι ενοποιούνται στην «ερωτική» ολοποιητική διαδικασία νομοτελειακού (;) τύπου. Η αέναη, χωρίς νόημα επανάληψη της ζωής; Το Νιτσεϊκό «amor fati» συμπληρώνεται από τον συγγραφέα με την ειρωνική κατακλείδα «No trouble».\nΑλλά το Encore ενέχει και τη σημασία του επι-φωνήματος ανκόρ. Ένα επιφώνημα που ακούγεται στο τέλος των παραστάσεων που επιτάσσει, σχεδόν, στον καλλιτέχνη να επαναλάβει μέρος του καλλιτεχνικού δρώμενου προς χάριν του κοινού. Ως τίτλος, υποδηλώνει, δηλαδή, την αέναη δημιουργία του καλλιτεχνικού γεγονότος -του θεάτρου Άττις συμπεριλαμβανομένου αλλά- και της Τέχνης γενικότερα. Ανκόρ στη Ζωή και ανκόρ στην Τέχνη.\nΗ Τριλογία καταλήγει, συνεπώς, σε μια κατάφαση. Με λόγο ποιητικό, ελλειπτικό και σημαίνοντα. Με τα σπαρασσόμενα σώματα των ηθοποιών (Σοφία Χιλλ, Αντώνης Μυριαγκός), να δια-σταυρώνονται, να ανα-τέμνονται, να ανασταίνονται, να συμπλέκονται και να αλληλοεισχωρούν διασπώντας τα όρια του σωματικού προς ένα αδιαίρετο όλον. Με απαράμιλλη δεξιότητα και ακρίβεια κινήσεων -μαχαίρια χρησιμοποιούνται ως προέκταση των χεριών και υποδήλωση συμπεριφορών-, με εκπληκτικές φωνητικές διαβαθμίσεις και κλιμακώσεις, και οι δύο ηθοποιοί υπερβαίνουν την υλική τους υπόσταση μετουσιωνόμενοι σε ένα σκηνικό όργανο, απόλυτης συμμετοχής και ενσυναίσθησης. Υπόκριση κραδασμών και δονήσεων που διαρρηγνύει τα όρια ανάμεσα στα «είδη» - φυσικά κι αισθητικά.\nΟ μινιμαλισμός, η επιλεκτική χρήση δεσμών φωτός, που κατασκευάζουν διόδους και μονοπάτια, η επιλογή του σταυρού ως σημείο συνάντησης των προσώπων, -μαρτυρικό κι αναστάσιμο σύμβολο συγχρόνως-, το κουτί στο βάθος της σκηνής -μήτρα, λίκνο, κλίνη και τάφος- ως ο τόπος που διαχωρίζει (γέννηση), ενοποιεί (έρωτας) και αποσυνθέτει (θάνατος) τα σώματα (σκηνική εγκατάσταση Θ. Τερζόπουλος) εικονοποιώντας εν τέλει την ανθρώπινη διαδρομή. Μία ακόμα εντελής σκηνοθεσία.\nΑνκόρ (Encore), λοιπόν, στη ζωή και στην Τέχνη με την επίγνωση της Ιστορίας του πολιτισμού που προηγήθηκε και της ιστορίας που διαδραματίζεται. Η επιστροφή στην παιδική ηλικία, αποκτά ίσως νόημα, μόνο μέσα από την αυτεπίγνωση -όπως επισημαίνει και ο συγγραφέας- του ότι «μέσα μας μεγαλώνει ένας νεκρός».\nΗ Εύη Προύσαλη είναι δρ Θεατρικών σπουδών και κριτικός θεάτρου


Thisisbignews.gr: ΔΕΙΤΕ ΤΙΣ ΚΑΤΑΡΕΣ ΠΟΥ ΑΚΟΛΟΥΘΟΥΝ ΤΑ ΠΑΡΑΚΑΤΩ ΑΝΤΙΚΕΙΜΕΝΑ\nΔΕΙΤΕ ΤΙΣ ΚΑΤΑΡΕΣ ΠΟΥ ΑΚΟΛΟΥΘΟΥΝ ΤΑ ΠΑΡΑΚΑΤΩ ΑΝΤΙΚΕΙΜΕΝΑ\nΜερικά από τα πιο όμορφα και ενδιαφέροντα, διάσημα αντικείμενα έχουν και μια κατάρα. Δείτε μερικά 10 απ’ αυτά.\nΤα απομεινάρια ενός άντρα που υπολογίζεται πως είναι πάνω από 5.000 χρόνια βρέθηκε στις Άλπεις το 1991. Τα επόμενα 13 χρόνια, επτά απ’ αυτούς που εμπλέκονταν στην ανακάλυψη πέθαναν, ξαφνικά και όχι από φυσικά αίτια. Ένας σε αυτοκινητιστικό δυστύχημα καθώς πήγαινε να δώσει μια διάλεξη για το εύρημα και οι άλλοι σύντομα σε μια χιονοστιβάδα. Άλλοι πέθαναν από μια ανωμαλία στο αίμα, που τους διαγνώσθηκε αμέσως μετά την ανακάλυψη και ένας έπεσε από έναν γκρεμό.


Ανταπόκριση - Demi - Σελίδα 22\nJump to page: Εμφάνιση αποτελεσμάτων : 211 έως 220 από 380\nΜηνύματα 490\tΥπάρχει καινούριο Post μπροστά.\nΑπάντηση με παράθεση 03-12-2011, 10:46\nΜηνύματα 283\tΘα το συνηθίσεις Ντέμη\nΚαλές γιορτές Απάντηση με παράθεση 03-12-2011, 11:02\nΜηνύματα 158\tdemi καλησπέρα αν δεν σε έχουν ενημερώσει για τα carols by candilelight κοίταξέ το Carols by Candlelight 2011\nΕίναι ανεπανάληπτη εμπειρία που σου μιλάω ειλικρινά δεν την ξέχασα ποτέ μου και ας έχουν περάσει 22 χρόνια από τότε. Αξίζει τον κόπο. Είναι ένα υπαίθριο show με χριστουγεννιάτικα τραγούδια και πολύ πάρα πολύ καλοκαιρινό πνεύμα Χριστουγέννων. Όσοι είναι βέβαια στη Μελβούρνη είναι τυχεροί γιατί εκεί γίνεται το μεγαλύτερο, τελευταία εβδομάδα πριν τα Χριστούγεννα και το δείχνει απευθείας η TV σε όλη την Αυστραλία. Για όσους είναι Sydney 17/12 Σάββατο στο Domain http://www.carolsinthedomain.com/event.php?id=18\nΑπάντηση με παράθεση 03-12-2011, 12:08\nΜηνύματα 283\tεπίσης πάρε την οικογένεια και πηγαίνετε παραμονή πρωτοχρονιάς να δείτε τα πυροτεχνήματα παραλία, αραχτοί στην αμμουδιά. Εγώ αυτό θα κάνω Απάντηση με παράθεση 05-12-2011, 11:55\nΜηνύματα 490\tΕυχαριστώ για τις πληροφορίες. Έχω κανονίσει να πάμε διακοπές μεταξύ Χριστούγεννα και Πρωτοχρονιά στα Whitsundays. Για ανήμερα κάτι θα κάνουμε . Έχει και εδώ στο Townsville πολλές εκδηλώσεις. Δείτε το παρακάτω link , για να μην ξεχνάμε και την ουσία της χώρας που λέγεται Ελλάδα.\nΑπάντηση με παράθεση 05-12-2011, 17:33\nΕυχαριστώ για τις πληροφορίες. Έχω κανονίσει να πάμε διακοπές μεταξύ Χριστούγεννα και Πρωτοχρονιά στα Whitsundays. Για ανήμερα κάτι θα κάνουμε . Έχει και εδώ στο Townsville πολλές εκδηλώσεις. Δείτε το παρακάτω link , για να μην ξεχνάμε και την ουσία της χώρας που λέγεται Ελλάδα.\nπολύ ωραίο το βίντεο , έτσι γιατί δεν πρέπει να ξεχνάμε!\nΑπάντηση με παράθεση 16-12-2011, 23:04\nΜηνύματα 24\tGia sou sou sympatriotisa kai sympolitisa ......eides ti mou ekane o andra sou me sakatepse hahahahahahah.Tetarti den doulevo ama einai na pame kamoia volta.... Ponaooooooooo hahahahah.\nΑπάντηση με παράθεση 17-12-2011, 03:01\nΜηνύματα 490\tΓεια σου Joe . Καλωσόρισες στο πατριοτάκι!!! Για να βλέπει και η παρέα εδώ ότι είναι και στο Townsville κάποιοι Έλληνες\nΑπάντηση με παράθεση 17-12-2011, 03:02\nΜηνύματα 490\tΑρχικό μήνυμα απο joeblackaustralia\nGia sou sou sympatriotisa kai sympolitisa ......eides ti mou ekane o andra sou me sakatepse hahahahahahah.Tetarti den doulevo ama einai na pame kamoia volta.... Ponaooooooooo hahahahah.\nΚαι για την βόλτα μέσα είμαστε.\nΑπάντηση με παράθεση 17-12-2011, 06:11\nΜηνύματα 1.351\tΤα λόγια είναι περιτά...!!!\nΑπάντηση με παράθεση Σελίδα 22 από 38


Utopia: ένα παράξενο πράγμα\nΔεν ξεφεύγει κανείς. Αν ο Πικάσσο, σε κάποια απ΄τις κρίσεις που πάθαινε κατά της ζωγραφικής, πηδούσε απ΄το παράθυρο, ο κύριος Χ...,ο ιδιοφυής συλλέκτης, θα έλεγε απλά: «Έκανε μια θαυμάσια κηλίδα», θα αγόραζε το πεζοδρόμιο και θα το κορνίζωνε μ΄ένα ψεύτικο παράθυρο που θα έφτιαχνε ο Ζ...,ο ιδιοφυής κορνιζάς.\nέγραφε ο Κοκτώ. και τι μπορούν να πούν ή να κάνουν οι λέξεις;\n«Ας δημιουργήσουμε τέτοιες συνθήκες που ο καθένας να μπορεί να΄χει ένα μερίδιο απ΄το έργο του Πικάσσο», ο κορνιζάς.\n«Ας δημιουργήσουμε τέτοιες συνθήκες που ο καθένας να μπορεί να γίνει Πικάσσο και ο Πικάσσο να γίνει ένας τυχαίος άνθρωπος», ο συλλέκτης.\nΑναρτήθηκε από Utopia στις 12:58 μ.μ.


Αυγουσταίον - Βικιπαίδεια\nΣυντεταγμένες: 41°00′28.07″N 28°58′44.56″E / 41.0077972°N 28.9790444°E / 41.0077972; 28.9790444\nTo Αυγουσταίον ήταν πλατεία της Κωνσταντινούπολης που βρισκόταν μεταξύ της νότιας πλευράς της Αγίας Σοφίας και της εισόδου του Μεγάλου Παλατίου. Αναφέρεται και ως Αυγουστεών ή Αυγουστείον.\nΧάρτης της περιοχής του Μεγάλου Παλατιού της Κωνσταντινούπολης στον οποίο διακρίνεται το Αυγουσταίον. Η διάταξη των κτιρίων του ανακτορικού συμπλέγματος βασίζεται σε λογοτεχνικές και ιστορικές αναφορές.\n2 Κατασκευή και Μνημεία\nΧώρος με ιδιαίτερη αίγλη, θεωρείται πως είχε ιδεολογική και συμβολική σημασία, καθώς συνέδεε τον ορθόδοξο ναό με το αυτοκρατορικό εθιμοτυπικό. Λειτούργησε λιγότερο ως δημόσια πλατεία και περισσότερο ως προαύλιος χώρος για τις αυτοκρατορικές πομπές, προσαρτημένος στην Αγία Σοφία. Η ύπαρξη πυλών καθώς και το γεγονός ότι ήταν περίκλειστο μαρτυρούν ότι η πρόσβαση στον χώρο δεν ήταν πάντα ελεύθερη. Ο Προκόπιος είναι ο μοναδικός ιστορικός που περιγράφει το Αυγουσταίον ως «αγορά».\nΚατασκευή και ΜνημείαΕπεξεργασία\nΑποδίδεται στον Μεγάλο Κωνσταντίνο, ο οποίος τοποθέτησε εκεί στήλη της μητέρας του. Πιθανολογείται πως κατέλαβε ένα μέρος του παλαιότερου «Τετραστώου» που κατασκευάστηκε από τον Σεπτίμιο Σεβήρο. Στην πλατεία είχε τοποθετηθεί ανδριάντας του Κωνσταντίνου, τον οποίο περιέβαλλαν τα αγάλματα των τριών γιων του, του Λικίνιου και αργότερα του Ιουλιανού. Επί της βασιλείας του Μεγάλου Θεοδοσίου, το σύμπλεγμα αντικαταστάθηκε από ασημένιο έφιππο ανδριάντα του ιδίου. Το Αυγουσταίον επανασχεδιάστηκε το 459 και αργότερα εκ νέου από τον Ιουστινιανό Α΄, καθώς είχε προηγηθεί καταστροφή του από πυρκαγιά κατά τη στάση του Νίκα. Τότε τοποθετήθηκε η περίφημη στήλη του Ιουστινιανού, που έφερε στην κορυφή της μπρούτζινο έφιππο ανδριάντα μεγάλων διαστάσεων. Λεπτομερή περιγραφή του παραδίδει ο Προκόπιος: ο αυτοκράτορας κρατούσε στο αριστερό χέρι μία σφαίρα (υδρόγειο), που συμβόλιζε την υποταγή όλης της Γης σε εκείνον, ενώ το δεξί του χέρι ήταν υψωμένο προς την Ανατολή. Μπροστά από τη στήλη του Ιουστινιανού είχαν τοποθετηθεί τα αγάλματα τριών βάρβαρων βασιλιάδων σε στάση απόδοσης φόρου τιμής. Τον 7ο αιώνα, στα νοτιοανατολικά του Αυγουσταίου χτίστηκε ο λεγόμενος Θωμαΐτης, μια τρίκλιτη αψιδωτή αίθουσα ακροάσεων, που σχετιζόταν με το Μεγάλο Παλάτι και αποδίδεται στον πατριάρχη Θωμά Α΄.\nΣτην ανατολική πλευρά του Αυγουσταίου βρισκόταν η μία από τις δύο Συγκλήτους, που οικοδόμησε ο Μέγας Κωνσταντίνος και η Χαλκή πύλη. Νοτιοδυτικά βρίσκονταν οι Θέρμες του Ζευξίππου, ενώ βορειοδυτικά εκτεινόταν το Μίλιον από το οποίο ξεκινούσε η Μέση οδός. Το Αυγουσταίον διατηρήθηκε ως ελεύθερος ανοιχτός χώρος μέχρι το τέλος της αυτοκρατορίας, αν και τα ίχνη ερήμωσής του ήταν εμφανή από τις αρχές του 15ου αιώνα.\n↑ 1,0 1,1 1,2 Κατσαβέλη (2007)\n↑ 2,0 2,1 Mango (1991)\nMango, C., “Augustaion,” στο A. Kazhdan (εκδ.), Oxford Dictionary of Byzantium, τόμος 1ος, New York–Oxford, 1991, σ. 232\nΚατσαβέλη Όλγα, «Αυγουσταίον», 2007, Εγκυκλοπαίδεια Μείζονος Ελληνισμού, Κωνσταντινούπολη URL: <http://www.ehw.gr/l.aspx?id=10874>\nΑνακτήθηκε από "https://el.wikipedia.org/w/index.php?title=Αυγουσταίον&oldid=9452241"\nΤελευταία επεξεργασία στις 30 Απριλίου 2022, στις 05:10\nΤελευταία τροποποίηση 05:10, 30 Απριλίου 2022.


Η σόδα βοηθά στην ακμή - Γυναίκες\nΣόδα ψησίματος για ακμή συνταγογραφείται για την απομάκρυνση των εκκρίσεων από τους σμηγματογόνους αδένες. Είναι φραγμένα στα κανάλια και δεν επιτρέπουν στο δέρμα να αναπνεύσει. Η ουσία στεγνώνει την επιφάνεια. Ως αποτέλεσμα μιας τέτοιας έκθεσης, εμφανίζεται η εξάλειψη\nΟι ωφέλιμες ιδιότητες της σόδα είναι γνωστές εδώ και πολύ καιρό και χρησιμοποιούνται σε διάφορους τομείς, όπως η ιατρική και η κοσμετολογία. Η ακμή και οι φλεγμονές στο πρόσωπο εμφανίζονται πάντα άβολα και προκαλούν δυσφορία. Η σόδα ακμής στο πρόσωπο είναι μια προσιτή και αποτελεσματική θεραπεία στο σπίτι. Λόγω της χημικής σύνθεσης, το σόδα βοηθά να απαλλαγούμε από ακμή και εξανθήματα, ανακουφίζουμε τη φλεγμονή.\nΜπορείτε να πολεμήσετε μόνοι σας με συνηθισμένους, ρηχούς κωμωδείς. Τα οζώδη-κυστικά και, επιπλέον, τα φτερωτά χέλια σηματοδοτούν τα σοβαρά στάδια της νόσου και απαιτούν άμεση προσοχή σε έναν ειδικό. Σε άλλες περιπτώσεις, είναι δυνατόν να αντιμετωπιστεί η πάθηση στο σπίτι με παραδοσιακές μεθόδους και καλλυντικά παρασκευάσματα. Είναι σημαντικό να θυμόμαστε ότι η παραδοσιακή ιατρική δεν είναι πανάκεια και ότι η οργανική ύλη είναι πιο αποτελεσματική ως μέρος σύνθετης θεραπείας.\nΚαθαρίστε γρήγορα το πρόσωπό σας από χέλια και μαύρες κηλίδες θα σας βοηθήσουν να ξεθωριάσετε τη σόδα, αποτελούμενη από δύο μόνο συστατικά: πόσιμο σόδα και αλάτι από πέτρα. Η συνταγή είναι αρκετά απλή: η σόδα και το αλάτι αναμειγνύονται στις ίδιες αναλογίες και προσθέτουν ζεστό νερό. Το ξεφλούδισμα συνιστάται να εκτελείται σε σημεία που είναι πιο προβληματικά, καθώς μπορεί να στεγνώσει ή να τραυματίσει τη λεπτή επιδερμίδα. Το μείγμα διατηρείται όχι περισσότερο από 10-15 λεπτά. Μετά τη διαδικασία, εφαρμόζεται μια μαλακτική κρέμα στο πρόσωπο. Για το φυσιολογικό και λιπαρό δέρμα μπορεί να εφαρμοστεί τρίβει αρκετές φορές την εβδομάδα, για ξηρά. Το τρίψιμο έχει απολέπιση, μειώνει τη φλεγμονή.\nΤι φαίνεται μια αλλεργική διάσταση και πώς να την θεραπεύσετε


Αυτή η ρύθμιση πολιτικής αποτρέπει την εκκίνηση της εγκατάστασης Microsoft .NET Framework από τον υπολογιστή του χρήστη κατά την περιήγηση του χρήστη σε περιεχόμενο .NET Framework στον Internet Explorer. Το .NET Framework είναι η πλατφόρμα επόμενης γενιάς για τα Windows. Χρησιμοποιεί το χρόνο εκτέλεσης κοινής γλώσσας και ενσωματώνει υποστήριξη από εργαλεία πολλών προγραμματιστών. Περιλαμβάνει τα νέα API διαχειριζόμενου κώδικα για Windows.\nΕάν ενεργοποιήσετε αυτήν τη ρύθμιση πολιτικής, απενεργοποιείται η εγκατάσταση του .NET Framework. Αυτή η συμπεριφορά δεν μπορεί να αλλάξει από το χρήστη.\nΕάν απενεργοποιήσετε αυτήν τη ρύθμιση πολιτικής, ενεργοποιείται η εγκατάσταση του .NET Framework. Αυτή η συμπεριφορά δεν μπορεί να αλλάξει από το χρήστη.\nΕάν δεν ορίσετε αυτήν τη ρύθμιση πολιτικής, η εγκατάσταση του .NET Framework ενεργοποιείται από προεπιλογή. Ο χρήστης έχει τη δυνατότητα να αλλάξει αυτήν τη συμπεριφορά.\nΕγκατάσταση .NET Framework


Contact // Thank you // Viografika - Θερμοπλαστική\nΕυχαριστούμε για το μήνυμα!\nΣας ευχαριστούμε που επιλέξατε την Ομάδα της Θερμοπλαστικής!\nΜόλις καταχωρίσαμε το Βιογραφικό σας στη βάση μας και ελπίζουμε να σας γνωρίσουμε από κοντά.\nΓια οποιαδήποτε πληροφορία σχετικά με την εταιρεία μας, μπορείτε πάντα να καλείτε στο 2510 391 706 ή να μας στέλνετε email στο info@thermoplastiki.gr\nΤο Τμήμα Ανθρώπινου Δυναμικού\nΘερμομόνωση με Aquabalance. Γρήγορο στέγνωμα. Ομορφιά που διαρκεί.\nΑν η υγρασία και οι μύκητες είναι ένα από τα βασικότερα προβλήματα της εξωτερικής πρόσοψης της κατοικία σας, τότε το νέο weber.tene Aquabalance, είναι η ιδανική επιλογή.\nΠροσλαμβάνουμε: Τμήμα Φορτοεκφορτώσεων\nΗ Θερμοπλαστική A.Β.Ε.Ε, ζητά για απασχόληση στο Τμήμα Φορτοεκφορτώσεων.\nΕξοικονομώ – Αυτονομώ με τη Θερμοπλαστική\nΕντός του καλοκαιριού θα ανακοινωθούν προγράμματα για κατοικίες και μικρομεσαίες επιχειρήσεις και η Θερμοπλαστική βρίσκεται δίπλα σας για να σας προτείνει τις καταλληλότερες λύσεις.


ΑΙΦΝΙΔΙΑΣΤΙΚΗ ΕΜΦΑΝΙΣΗ ΚΑΜΜΕΝΟΥ ΣΤΟ ΕΦΕΤΕΙΟ- ΡΟΥΚΕΤΕΣ ΓΙΑ ΤΟΝ ΕΙΣΑΓΓΕΛΕΑ ΝΤΟΓΙΑΚΟ: “ΠΑΕΙ ΝΑ ΘΑΨΕΙ ΤΗΝ ΥΠΟΘΕΣΗ-ΚΑΤΑΘΕΤΩ ΤΩΡΑ” - Κατοχικα Νεα ΣΥΝΩΜΟΣΙΑ ΝΕΑ ΤΑΞΗ ΠΡΑΓΜΑΤΩΝ ΥΓΕΙΑ ΕΛΛΑΔΑ\n11:46 - 21/12/2014\nΑΙΦΝΙΔΙΑΣΤΙΚΗ ΕΜΦΑΝΙΣΗ ΚΑΜΜΕΝΟΥ ΣΤΟ ΕΦΕΤΕΙΟ- ΡΟΥΚΕΤΕΣ ΓΙΑ ΤΟΝ ΕΙΣΑΓΓΕΛΕΑ ΝΤΟΓΙΑΚΟ: “ΠΑΕΙ ΝΑ ΘΑΨΕΙ ΤΗΝ ΥΠΟΘΕΣΗ-ΚΑΤΑΘΕΤΩ ΤΩΡΑ”\nAιφνιδιασμός στο Εφετείο της Αθήνας στις 12.20 το μεσημέρι από τον πρόεδρο των ΑΝΕΛ, Πάνο Καμμένο. Ο κ.Καμμένος αιφνιδίασε τους πάντες και με μια ξαφνική κίνηση έσπευσε στο Εφετείo , ρίχνοντας κυριλεκτικά “ρουκέτες”:\n“O εισαγγελέας Ντογιάκος πάει να θάψει την υπόθεση. Επικοινώνησα με τον ταξίαρχο της Ασφάλειας, τον Παναγιώτη Στάθη και με τον υπουργό τον κ.Κικίλια και μου είπαν ότι ο Ντογιάκος κρατάει το DVD-ΥΛΙΚΟ , στο συρτάρι του και δεν το δίνει σε κανέναν. Ο Ντογιάκος μου είπε να πάω να καταθέσω γιατί θα κλείσει την υπόθεση. Επιχειρούν κουκούλωμα και γι αυτό ήρθα άμεσα εδώ ειδοποιούμενος από την δικηγόρο μας την κυρία Τζούλη. Καταθέτω άμεσα”, ανέφερε ο Πάνος Καμμένος.\nΟι δηλώσεις του Πάνου Καμμένου ΑΝΑΛΥΤΙΚΑ\n“Ερχομαι εσπευσμένα στην εισαγγελια γιατι χθες βραδυ επικοινώνησε μαζί μου ο Ταξιαρχος Παν. Στάθης αναφέροντας μου την επιθυμία του εισαγγελέα να καταθέςω.\nΤου εξηγησα το κόλλημα οτι θα πρεπει να παραλαβω γιο μου απο το αεροδρόμιο που έρχεται από την Αμερική και γι αυτό θέλω να καταθέσω τη Δευτέρα και το δεχτηκε.\nΣημερα πρωι απο τους δημοσιογράφους διέρρευσε η δυσαρεσκεια της εισαγγελίας και με ειδοποίησε η σύζυγός μου Ελενη Τζούλη ότι θα πρέπει να καταθεσω τωρα αλλιως ο κ. Ντογιάκος ωρείεταιότι θα κλείσει την υπόθεση.Ειμαι, λοιπόν, εδώ για να καταθέσω”.\nΤΟ ΑΜΟΝΤΑΡΙΣΤΟ ΥΛΙΚΟ\n“Όσο για τη Χθεσινη διαρροή οτι συμφωνα με την ΕΛΑΣ το υλικό είναι μονταρισμενο ο υπουργός Κικίλιας και ο ταξίαρχος Π. Στάθης με διαβεβαιωνουν οτι το υλικό δεν εχει φτασει σε αυτους και βρίσκεται στο συρτάρι του Ντογιάκου.\nΓίνεται προσπάθεια συγκάλυψης αν αληθεύει αυτό και δεν εχει παει στην αστυνομία.\nΟλόκληρο το πρωτοτυπο υλικό είναι στον Ντογιάκο ο οποίος το κλειδωσε στο χρηματοκιβωτιο.\nΗ ασφαλεια δεν εχει κανενα υλικό”.\nΗ ΚΛΗΣΗ ΤΟΥ ΕΙΣΑΓΓΕΛΕΑ ΓΙΑ ΚΑΤΑΘΕΣΗ\n“Λεει ψεμματα ο εισαγγελέας Παναγιωτόπουλος οταν λεει οτι επικοινωνησε τηλεφωνικα μαζι μου για να καταθεσω.\nΆλλα λέει σε εμένα και άλλα σε εσάς”,είπε ο πρόεδρος των ΑΝΕΛ απευθυνόμενος στους δημοσιογράφους.\nΤέλος σε ερωτηση για τη χθεσινη καταθεση Αποστολόπουλου είπε: ”\nΟ Αποστολόπουλος δεν προλαβε να στειλει το υλικο 15 ημερες τώρα; Αφηστε τα αυτα.”\n21 Δεκεμβρίου 2014 @ 12:09\n0 0 Ο ΑΠΑΤΕΩΝΑΣ ΣΑΜΑΡΑΣ ΣΕ ΟΛΟ ΤΟΥ ΤΟ ΜΕΓΑΛΙΟ ΔΟΞΑΣΤΕΤΟ ΑΛΛΗΤΕΣ ΤΟΥ ΚΟΛΟΥ ΕΛΛΗΝΑΡΑΔΕΣ ΝΑ ΣΑΣ ΓΑΜΙΣΗ ΡΕ ΜΠΑΣΤΑΡΔΟΙ ΕΓΩ ΡΕ ΜΑΛΑΚΕΣ ΚΑΙ Η ΜΙΣΗ ΕΛΛΗΝΕΣ ΤΗ ΦΤΑΙΜΕ ΘΕΛΕΤΕ ΝΑΣ ΣΑΣ ΠΗΔΑΕΙ ΝΑ ΣΑΣ ΞΕΣΚΙΣΕΙ ΡΕ ΜΑΛΑΚΕΣ ΓΙΑΤΙ ΣΑΣ ΑΞΙΖΕΙ ΜΟΥΝΟΠΑΝΑ\tΑπάντηση\tvasileios7\n21 Δεκεμβρίου 2014 @ 12:48\n0 0 Tι ωρες ειναι ανοικτα η εισαγγελια; Μπορουσε να παει πριν την αφιξη του αεροπλανου η μετα…ποσο χρονον ειναι ο υιος;\tΑπάντηση\tΑνώνυμος\n21 Δεκεμβρίου 2014 @ 14:26\n0 0 το ιδιο σκεφτηκα :) όταν θες να λεγεσαι καθαρος αγωνιστης και πατριωτης περιμενεις να ανοιξει η εισαγγελια καραουλι απεξω και δε λεςαλαζονικες μπουρδες περι υιου και οικογενειας\tΑπάντηση\tΑνώνυμος\n21 Δεκεμβρίου 2014 @ 14:38\n0 0 ΕΝΑΣ ΠΟΥ ΒΛΕΠΕΙ ….Ξέρω μόνο ότι εμφανίζεσαι μόνο και όταν το θεωρείς εσύ επιβεβλημένο…Θα θελα πάντως μια από τις πολλές σπίθες που επιδίδεις για προβληματισμό…ΤερΜΥτης…\tΑπάντηση\tΑνώνυμος\n21 Δεκεμβρίου 2014 @ 15:26\n0 0 auta p thelo na grapso ta grafei o 2:09 gamimenoi ellines provata…eseis thelete ksekatharisma k meta autoi st vouli.\tΑπάντηση\tΣχολιάστε Ακύρωση απάντησης\tTo e-mail σας δεν θα δημοσιευθείΣχόλιοName Email Website


Κορωνοϊός: Νέα ρεκόρ για χώρα, Περιφέρεια & Μεσσηνία – messinia24\nΒρίσκεστε εδώΑρχική»Κοινωνία»Υγεία»Κορωνοϊός: Νέα ρεκόρ για χώρα, Περιφέρεια & Μεσσηνία\nΚορωνοϊός: Νέα ρεκόρ για χώρα, Περιφέρεια & Μεσσηνία\nΣΥΓΓΡΑΦΕΑΣ messinia24 ΣΤΙΣ\t 04/01/2022 Υγεία\nΝέο ρεκόρ παρουσίασε ο αριθμός των νέων κρουσμάτων κορωνοϊού στη χώρα, όπου το τελευταίο 24ωρο εκτινάχθηκε στα 50.126, ενώ ρεκόρ σημειώθηκε ακόμη τόσο στην Περιφέρεια Πελοποννήσου, με 2.157 νέες μολύνσεις, όσο και στη Μεσσηνία με 495 καταγραφές, όπως ανακοινώθηκε σήμερα Τρίτη (04/01/2022) από τον ΕΟΔΥ.\nΣτην Αττική καταγράφηκαν 19.513 κρούσματα, 5.459 στη Θεσσαλονίκη, 1.611 στην Αχαΐα, 1.553 στο νομό Λαρίσης, 1.395 Ηρακλείου, 857 Ιωαννίνων, 836 Εύβοιας, 775 Πιερίας, 765 Ρόδου, 758 Χανίων και 709 στην Κορινθία. Συνολικά στην Περιφέρεια Πελοποννήσου καταγράφηκαν σήμερα 2.157 κρούσματα, ενώ από την αρχή της πανδημίας 53.812.\nΣτο μεταξύ, στην κλινική Covid-19 του Νοσοκομείου Καλαμάτας, όπου έγιναν σήμερα 12 εισαγωγές και δόθηκαν 6 εξιτήρια, νοσηλεύονται 42 ασθενείς, όπως ανακοινώθηκε σήμερα (04/01/22), από τη διοίκηση του Γ.Ν. Μεσσηνίας. Έγινε μία μεταφορά διασωληνωμένου ασθενούς (γυναίκα, 72 ετών) στη ΜΕΘ Covid, όπου νοσηλεύονται 5 ασθενείς διασωληνωμένοι. Στις 03/01/2022 αξιολογήθηκαν 43 επιβεβαιωμένα κρούσματα.\n363 κρούσματα στην Π.Ε. Αργολίδας\n2.157 κρούσματα στην Περιφέρεια Πελοποννήσου.\nΕΛΛΑΔΑ: 50.126 ΝΕΑ ΚΡΟΥΣΜΑΤΑ, 619 ΔΙΑΣΩΛΗΝΩΜΕΝΟΙ, 61 ΘΑΝΑΤΟΙ\nΤα νέα εργαστηριακά επιβεβαιωμένα κρούσματα κορονοϊός που καταγράφηκαν τις τελευταίες 24 ώρες είναι 50.126, εκ των οποίων 52 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε 1.344.923 (ημερήσια μεταβολή +3,9%), εκ των οποίων 50,2% άνδρες. Με βάση τα επιβεβαιωμένα κρούσματα των τελευταίων 7 ημερών, 264 θεωρούνται σχετιζόμενα με ταξίδι από το εξωτερικό και 1.203 είναι σχετιζόμενα με ήδη γνωστό κρούσμα.\nΟι νέοι θάνατοι ασθενών με COVID-19 είναι 61, ενώ από την έναρξη της επιδημίας έχουν καταγραφεί συνολικά 21.053 θάνατοι. Το 95,1% είχε υποκείμενο νόσημα ή/και ηλικία 70 ετών και άνω.\nΟ αριθμός των ασθενών που νοσηλεύονται διασωληνωμένοι είναι 619 (59,3% άνδρες). Η διάμεση ηλικία τους είναι 64 έτη. To 79,8% έχει υποκείμενο νόσημα ή/και ηλικία 70 ετών και άνω. Μεταξύ των ασθενών που νοσηλεύονται διασωληνωμένοι, 525 (84,81%) είναι ανεμβολίαστοι ή μερικώς εμβολιασμένοι και 94 (15,19%) είναι πλήρως εμβολιασμένοι. Από την αρχή της πανδημίας έχουν εξέλθει από τις ΜΕΘ 3.782 ασθενείς. Οι εισαγωγές νέων ασθενών Covid-19 στα νοσοκομεία της επικράτειας είναι 452 (ημερήσια μεταβολή +3,43%). Ο μέσος όρος εισαγωγών του επταημέρου είναι 429 ασθενείς. Η διάμεση ηλικία των κρουσμάτων είναι 36 έτη (εύρος 0,2 έως 106 έτη), ενώ η διάμεση ηλικία των θανόντων είναι 78 έτη (εύρος 0,2 έως 106 έτη).


Κορωνοϊός-Ρωσία: Κάτω από 6.000 κρούσματα σε ένα 24ωρο για πρώτη φορά από τον Απρίλιο - Η Βραδυνή\nΚορωνοϊός-Ρωσία: Κάτω από 6.000 κρούσματα σε ένα 24ωρο για πρώτη φορά από τον Απρίλιο\nΣτη χώρα έχουν καταγραφεί μέχρι σήμερα 777.486 κρούσματα και 12.427 θάνατοι\nΗ Ρωσία ανακοίνωσε σήμερα (20 Ιουλίου) λιγότερα από 6.000 νέα κρούσματα κορωνοϊού σε μια μέρα για πρώτη φορά από τα τέλη του Απριλίου.\nΣυγκεκριμένα, σύμφωνα με τα επίσημα στοιχεία, 5.940 νέα κρούσματα κορωνοϊού καταγράφηκαν στη Ρωσία το 24ωρο που πέρασε. Από τις αρχές του Ιουλίου ο αριθμός των νέων κρουσμάτων που καταγράφονταν καθημερινά ξεπερνούσε πάντα τις 6.000.\nΗ Ρωσία κατέγραψε επίσης 86 θανάτους από Covid-19 το 24ωρο που πέρασε. Ο αριθμός αυτός είναι ο χαμηλότερος από τις αρχές Μαΐου.\nΣυνολικά η χώρα, η οποία έπεται των ΗΠΑ, της Βραζιλίας και της Ινδίας σε αριθμό κρουσμάτων νέου κορωνοϊού, έχει καταγράψει μέχρι σήμερα 777.486 κρούσματα και 12.427 θανάτους.\nΤον Μάιο, όταν η επιδημία στη Ρωσία βρισκόταν στην κορύφωσή της σύμφωνα με τις αρχές, καθημερινά καταγράφονταν από 8.000 ως 11.000 νέα κρούσματα κορονοϊού.\nΠερισσότεροι από 553.600 άνθρωποι έχουν αναρρώσει στη Ρωσία, σύμφωνα με τα επίσημα στοιχεία.


Kate Middleton – Meghan Markle: Κι όμως υπάρχει κόντρα ανάμεσα τους και αυτός είναι ο λόγος - Bizznews.gr\nΜήνες τώρα ακούμε και διαβάζουμε σενάρια σχετικά με την κόντρα ανάμεσα στην Kate Middleton και την Meghan Markle και κάποιες φορές τείνουμε να τα πιστέψουμε ενώ άλλες φαντάζουν σαν κακοπροαίρετες φήμες που δημιουργούν τα media.\nΗ royal expert Daisy Goodwin έρχεται όμως για να επιβεβαιώσει αυτή την άτυπη κόντρα ανάμεσα στις δύο συζύγους των πριγκίπων. Σύμφωνα με την Goodwin, η οποία μελετάει χρόνια την royal ιστορία υποστηρίζει πως η «κακή σχέση» ανάμεσα τους από την ημέρα που η Meghan παντρεύτηκε τον Harry, εξηγείται και ξεκινάει χρόνια πριν.\nΗ royal expert δήλωσε στην Daily Star «Με εξιτάρει το να παρατηρώ τους σημερινούς royals καθώς διαπιστώνω πως τίποτα δεν έχει αλλάξει. Υπάρχει πάντα ανταγωνισμός ανάμεσα στα μέλη της βασιλικής οικογένειας για το ποιος είναι ο πιο δημοφιλής, επειδή απλά αυτό πάντα συμβαίνει. Δεν είναι κάτι καινούργιο. Εάν ανατρέξουμε στον 19ο αιώνα υπάρχουν πολλές αναφορές για το ότι η πριγκίπισσα Αλεξάνδρα δεν μιλούσε στην δούκισσα Μαρία ή ότι η πριγκίπισσα Louise υποτίθεται ότι είχε παράνομη σχέση με τον σύζυγο της αδερφής της.»


Κάνε διάλειμμα γιατί για να δουλέψεις καλά…πρέπει να ξεκουραστείς καλύτερα – eKefalonia\nΚάνε διάλειμμα γιατί για να δουλέψεις καλά…πρέπει να ξεκουραστείς καλύτερα\n13/11/2021 | 16:01\nΤο διάλειμμα μας κάνει περισσότερο καλό από όσο φανταζόμαστε. Αυτό μπορεί να μην είναι κάτι νέο ωστόσο νέες έρευνες δείχνουν ότι όσοι δεν κάνουν παύσεις και δουλεύουν εξαντλητικά είναι πιο πιθανό να παρατήσουν τη δουλειά τους… Η πανδημία μάλιστα ήρθε να προσθέσει κι άλλη δουλειά…στην πλάτη μας σύμφωνα με τα νέα στοιχεία.\nΣτη Σουηδία εκτιμούν πολύ το διάλειμμα και το λεγόμενο “fika” είναι ιερό και λατρέμένο. Στην ουσία πρόκειται για ένα σχεδιασμένο διάλειμμα μέσα στη μέρα κατά το οποίο οι άνθρωποι σταματούν τη δουλειά τους και συγκεντρώνονται με φίλους και συνεργάτες για να πιουν τσάι, καφέ να φάνε γλυκό και να μιλήσουμε. Είναι μια ανάσα ξεκούρασης που δίνει κουράγιο στους εργαζόμενους να επιστρέψουν στα γραφεία τους ανανεωμένοι.\nΔεν είναι κάτι νέο ωστόσο το γεγονός ότι το διάλειμμα μας κάνει ακόμα πιο παραγωγικούς, ωστόσο η πίεση των εργαζόμενων που παραμένουν σχεδόν καθηλωμένοι στο γραφείο τους είναι έντονη. Ακόμα πιο πριν την πανδημία, οι ερευνητές παρατήρησαν ότι είναι αρκετά στρεσογόνο να είσαι πάντα στο γραφείο και συνήθως μειώνει και τα επίπεδα ικανοποίησης της δουλειάς μας. Αξίζει επίσης να αναφερθεί το 55% των Αμερικανών δεν χρησιμοποίησε όλες τις ημέρες που δικαιούνται να πάρει άδεια σύμφωνα με έρευνα του 2018.\nΔουλεύουμε σχεδόν 50 λεπτά παραπάνω μετά την πανδημία\nΟύτε και η υπερεργασία είναι νέο πρόβλημα, ωστόσο η πανδημία τα έβγαλε όλα αυτά στην επιφάνεια. Σύμφωνα με νεότερη έρευνα φαίνεται ότι ξοδεύουμε κατά μέσο όρο 48.5 περισσότερα λεπτά την ημέρα στη δουλειά μας από τότε που ξεκίνησε η πανδημία. Είμαστε ακόμα πιο αφηρημένοι, κουρασμένοι και εξαντλημένοι πολλές φορές λόγω της δουλειάς, της υποχρεώσεις που μπορεί να έχουμε ως γονείς και γενικά την καθημερινή μας ζωή.\nΈνα πράγμα είναι ξεκάθαρο και κοινό σε όλες τις έρευνες που έχουν γίνει γύρω από το διάλειμμα: μας κάνει καλό και αφήνει περιθώριο στο μυαλό μας να σκεφτεί άλλα πράγματα όπως νέες εμπειρίες.\nΤο διάλειμμα και η ονειροπώληση δείχνει πάντως ότι τα «σωστά» διαλείμματα μπορούν να ενισχύσουν το ηθικό μας, να μας βοηθήσουν να δούμε τα πράγματα από διαφορετική σκοπιά και να ενισχύσουμε αυτό που λέμε ψυχική ανθεκτικότητα.\nΕπίσης, τα στοιχεία δείχνουν ότι υπάρχουν αρκετά οφέλη για την ψυχολογία μας όταν κάνουμε διάλειμμα μαζί με κάποιον άλλον.\nΣε κάθε περίπτωση τα διαλείμματα είναι καλά τόσο για εκείνους που δουλεύουν από το σπίτι όσο και για τις ομάδες που δουλεύουν μαζί. Παρόλα αυτά πολλοί δεν κάνουν διάλειμμα. Τοι ερώτημα είναι γιατί τόσος κόσμος προτιμά να βασανίζεται;\nΟ γιατρός Mike Oliver και οι συνεργάτες του, ερευνητές από το Πανεπιστήμιο του Staffordshire θέλησαν να καταλάβουν γιατί τα άτομα που συνήθως κάνουν δουλειά γραφείου δεν κάνουν διαλείμματα μέσα στη μέρα. Όπως παρατήρησαν ένιωθαν ένοχοι και αγχωμένοι να κάνουν διάλειμμα και όταν ερωτήθηκαν να διαλέξουν ανάμεσα στη δουλειά και το διάλειμμα οι περισσότεροι διάλεξαν τη δουλειά παρόλο που ένιωθαν ότι ήταν απασχολημένοι εως τον…λαιμό.\nΚάνε διάλειμμα με τον συνεργάτη και το αφεντικό σου\nΠαρόλα αυτά υπήρχε μια ενδιαφέρουσα παράμετρος που έδειχνε ότι ήταν πιο σύνηθες για έναν εργαζόμενο να κάνει το διάλειμμα που χρειάζεται. Σύμφωνα με τη μελέτη που έκανε ο γιατρός Oliver « Παρατηρήσαμε ότι ένας από τους καλύτερους τρόπους να εξασφαλίσει κανείς ότι θα κάνει διαλείμματα είναι να κάνεις μαζί με τους συνεργάτες σου ή να σε παροτρύνει το αφεντικό σου να κάνεις. Εαν το αφεντικό σου δεν είναι κοντά σου με φυσική παρουσία μπορεί να μας φαίνεται πιο δύσκολο να ανταποκριθούμε σε αυτές τις κοινωνικές προτροπές.\nΓενικά η κοινωνική πίεση φαίνεται να είναι σημαντική και στην περίπτωση του διαλείμματος για αυτό και φαίνεται ότι οι εργαζόμενοι στη Σουηδία έχουν καθιερώσει το fika. Ωστοσο, παίζει ρόλο να γίνει το διάλειμμα σωστά γιατί να πέσει κανείς στην παγίδα και παραπονιέται για τη δουλειά του εκείνη την ώρα, γιατί χάνει πολύτιμο χρόνο και μπορεί να πέσει ψυχολογικά.\nΤο καλύτερο που μπορούμε να κάνουμε είναι να μοιραστούμε καλά νέα είτε σε προσωπικό επίπεδο είτε σε επαγγελματικό. Είναι σημαντικό όταν ακούς τα νέα αυτά να μπαίνεις και σε διάλογο. Όταν ακούμε καλά νέα για κάποιον μπορεί να βοηθήσει και τη δική μας διάθεση και υπάρχουν έρευνες οι οποίες επιβεβαιώνουν ότι όταν μοιραζόμαστε θετικές εμπειρίες με άλλους μπορεί να ενισχύσει και την δική μας ψυχική ανάταση. Αν μάλιστα κάνουμε και διάλογο και ακρόαση μας είναι ενεργητική, τότε ο συνεργάτης ή ο φίλος μας μπορεί να νιώσει όμορφα που κάποιος τον ακούει και τον προσέχει.\nΠολλοί ωστόσο είναι εκείνοι που δουλεύουν με τοξικούς ρυθμούς και σύμφωνα με νέα έρευνα οι περισσότεροι εργαζόμενοι παραιτούνται ή σκοπεύουν να παραιτηθούν ακριβώς για αυτό το λόγο. Αυτό από μόνο του δείχνει ότι προτεραιότητα έχει η ψυχική μας υγεία περισσότερο από την ίδια την δουλειά.\nΣε κάθε περίπτωση τα οφέλη των μικρών παύσεων μαζί με ένα άλλο πρόσωπο είναι σημαντικά για όλους όποιος και αν είναι ο ρόλος μας στη δουλειά.\nΜπορείς να γεμίσεις τις μπαταρίες σου με τους εξής τρόπους:\nΣτο γραφείο: Κάλεσε έναν συνεργάτη για να περπατήσετε το απόγευμα ή για να φάτε μαζί μακριά από τα γραφεία σας\nΑν δουλεύεις από το σπίτι μπορείς να κανονίσεις να συναντήσεις ένα φίλο για καφέ ή για να μιλήσεις με έναν γείτονά σου. Ή έστω να μιλήσεις διαδικτυακά με κάποιον την ώρα που κάνεις βόλτα ή απλά ξεκουράζεται μακριά από το γραφείο σου.\nΕίναι εξίσου καλό και για τους ανθρώπους που δουλεύουν στη Διοίκηση να κανονίσουν να τρώνε μακριά από το γραφείο τους και να κανονίσουν διαλείμματα για όλη την ομάδα μέσα στην μέρα.\nΣε γενικές γραμμές η νέα έρευνα δείχνει το αυτονόητο ότι: Για να δουλέψεις καλά πρέπει να ξεκουραστείς καλύτερα.


Κασεμίρο: Ένα σκυλλί του πολέμου στη Ρεάλ Μαδρίτης\nΑρχική Αφιερώματα Κασεμίρο: Ένα σκυλλί του πολέμου στη Ρεάλ Μαδρίτης\nΒλέποντας τον Κασεμίρο το πρώτο πράγμα που θα σου έρθει στο μυαλό είναι πως δεν πρόκειται για ένα απ’ τα καλά παιδιά των γηπέδων. Σκληρός αλλά όχι βρώμικος παίκτης, που δίνει πάντα το 100% και πολλές φορές παρεξηγείται.\nΚι όμως τον Κασεμίρο δεν μπορείς να μην τον συμπαθείς αν γνωρίζεις μερικά πράγματα για τη ζωή του. Ένα παιδί που δοκιμάστηκε πολύ και είχε να ξεπεράσει τέσσερα τεράστια εμπόδια που θα «γονάτιζαν» τον καθένα. Ήταν εύκολο να πάρει το λάθος δρόμο, όμως δεν το έπραξε και σήμερα είναι ένας απ’ τους πλέον συμπαθητικούς ποδοσφαιριστές της Ρεάλ Μαδρίτης.\nΑπ’ τα πέντε του στα δύσκολα\nΉταν κάτι που έπρεπε να μάθει από μικρός καθώς στα πέντε ο πατέρας του τον εγκατέλειψε μόλις ήταν πέντε ετών. Ένας μεγάλος καβγάς στο σπίτι έφερε την εγκατάλειψη στέγης απ’ τον πατέρα του, που έριξε «μαύρο» στην οικογένεια του. Αυτό είναι κάτι που στην πραγματικότητα στοίχειωσε τον Κασεμίρο. Ο ίδιος παραδέχθηκε δημόσια πως αν τον έβλεπε σήμερα στον δρόμο δεν θα τον αναγνώριζε.\nΑυτή η φτώχια\nΧωρίς πατέρα λοιπόν, ο Κασεμίρο είχε μπροστά και μια ακόμη τεράστια πρόκληση. Η μητέρα του δύσκολα τα έβγαζε πέρα και ο Κασεμίρο με τα αδέλφια του περνούσαν δύσκολα χρόνια. Ακόμη και αν η μητέρα του έκανες πολλές δουλείες την ίδια αυτό δεν ήταν αρκετό. Στα 7 του χρόνια ζητούσε απ’ τους συμπαίκτες του να κοιμηθεί στα σπίτι τους την προηγούμενη των παιχνιδιών ώστε να μπορεί να ξεκουραστεί κανονικά. Αυτό είναι κάτι που το παραδέχθηκε δημόσια και δείχνει την κατάσταση που επικρατούσε στο σπίτι.\nΤο ψέμα που του άλλαξε την καριέρα\nΣτην πορεία βέβαια βρέθηκε η Σάο Πάολο και εκεί άλλαξε η ιστορία της ζωής του, όμως για το πετύχει αυτό είπε ένα μεγάλο ψέμα. Αυτό αφορούσε την θέση που αγωνιζόταν μέχρι εκείνη την ηλικία. Ο Κασεμίρο έπαιζε στην επίθεση και επειδή είχε δει πολλά παιδιά που έπαιζαν επίσης ως επιθετικοί αποφάσισε να πει ένα ψέμα. Όταν ο προπονητής ρώτησε αν υπάρχουν καθόλου κόφτες, οχτώ παιδιά είχαν σηκώσει το χέρι τους, και έτσι ο Κασεμίρο βλέποντας πως ο ανταγωνισμός εκεί θα ήταν μικρότερος σήκωσε επίσης το χέρι του. Ήταν τότε που ανακάλυψε (εντελώς τυχαία) που είναι πραγματικά.\nΚαπάκι και η υγεία\nΚαι ενώ όλα έμοιαζαν να κυλούν ομαλά ο Κασεμίρο βρήκε ακόμη ένα εμπόδιο μπροστά. Μια ιατρική διάγνωση έλεγε… ηπατίτιδα. Μόλις στα 14 του πέρασε περίπου τρεις μήνες όπου δυσκολευόταν να περπατήσει. Είναι αντιληπτό πως αυτό θα μπορούσε να καταστρέψει την καριέρα του, κι όμως δεν το έβαλε κάτω. Με τη βοήθεια της οικογένειας το ξεπέρασε και αυτό και λίγα χρόνια αργότερα έγινε επαγγελματίας ποδοσφαιριστής.\nΚαι η πρώτη του κίνηση ως επαγγελματίας ποδοσφαιριστής δείχνει το ποιόν του ως άνθρωπος. Πριν τρέξει για ρούχα, αυτοκίνητα και όλα τα συναφή, ο Κασεμίρο έψαξε μια νέα στέγη για την μητέρα και τα αδέρφια του. Αυτό τα λέει όλα…\nΣ’ αρέσουν τα άρθρα μας; Ακολούθησε τη σελίδα του Goleador και στο Facebook\nΠροηγούμενο άρθροΒερόν: Απ’ τη «Μάγισσα» στη «Μικρή Μάγισσα»\nΕπόμενο άρθρο27/03: Στον αθλητισμό σαν σήμερα


ΝΕΟΛΟΓΟΣ ΑΤΤΙΚΗΣ - Ο Δ. Βερβεσός νέος πρόεδρος του Δικηγορικού Συλλόγου Αθηνών\nΠροηγουμενο Αρθρο Ο συνδυασμός του Γ. Χατζηθεοδοσίου πρώτος στις εκλογές του Ε.Ε.Α.\nΕπομενο Αρθρο Ανοίγει (για λίγους...) την επόμενη εβδομάδα το Taxis για το επίδομα θέρμανσης\nΟ Δημήτριος Βερβεσός εξελέγη πρόεδρος του Δικηγορικού Συλλόγου Αθηνών (ΔΣΑ), λαμβάνοντας 57,65% των ψήφων, έναντι 42,38% του αντιπάλου του στον β’ γύρο, Δημήτρη Αναστασόπουλου. Αναλυτικότερα, ο Δημήτρης Βερβεσός έλαβε 4.742 σταυρούς και ο Δημήτρης Αναστασόπουλος έλαβε 3.482. Το ποσοστό συμμετοχής ανήλθε στο 57,66%.\nΣε δήλωσή του, ο κ. Βερβεσός, είπε:\nΗ σημερινή νίκη δεν είναι μόνο δική μου, είναι νίκη όλων των δικηγόρων της Αθήνας. Τους ευχαριστώ από την καρδιά μου. Ευχαριστώ όλους όσους με υποστήριξαν σε αυτή την πολύ δύσκολη συγκυρία για τον κλάδο.\nΤο σημερινό αποτέλεσμα είναι μια εντολή ευθύνης την οποία αναλαμβάνω και αποδέχομαι. Σήμερα ξεκινάει μια νέα σελίδα.\nΑπό την πλευρά του ο Δημήτρης Αναστασόπουλος δήλωσε:\n«Θέλω να ευχαριστήσω από καρδιάς τους χιλιάδες συναδέλφους που προσήλθαν στην εκλογική διαδικασία. Ευχαριστούμε ολόψυχα για την στήριξη στην προσπάθειά μας για ανανέωση και αλλαγή. Συγχαρητήρια στον Δημήτρη Βερβεσό τον οποίον οι συνάδελφοι επέλεξαν νέο πρόεδρο του ΔΣΑ.\nΔεσμευόμαστε από την πλευρά μας ότι θα εργαστούμε από αύριο κιόλας για τις θέσεις και απόψεις μας.\nΜεθοδικά σε πνεύμα ενότητας, θα εργαστούμε για το αύριο του δικηγόρου. Όλοι εμείς μαζί».\nΕΚΛΟΓΕΣ ΔΗΜΗΤΡΙΟΣ ΒΕΡΒΕΣΟΣ ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΩΝ


Σύρος: Πάσχα στο πιο αρχοντικό νησί των Κυκλάδων | Reader\nΣύρος: Πάσχα στο πιο αρχοντικό νησί των Κυκλάδων\nΗ αρχοντική πρωτεύουσα των Κυκλάδων, η κοσμοπολίτικη Σύρος είναι ένα νησί που γοητεύει τον επισκέπτη σε κάθε του βήμα. Από το επιβλητικό δημαρχείο στην πλατεία Μιαούλη και τα καπετανόσπιτα που μοιάζουν να αιωρούνται πάνω από τα βράχια στα αριστοκρατικά Βαπόρια μέχρι τον μεσαιωνικό οικισμό της Άνω Σύρου, τα πάντα εδώ αποπνέουν πολιτισμό, αρχοντιά και μεγαλοπρέπεια.\nΗ Σύρος είναι ιδανικός ανοιξιάτικος προορισμός και μία από τις καλύτερες επιλογές για να ζήσεις ένα πραγματικά μοναδικό Πάσχα.\nΔιαμονή: Στην Ερμούπολη προτείνουμε το Εν Ερμουπόλει που στεγάζεται σε νεοκλασικό κτήριο του 1908 λίγα μέτρα από την κεντρική πλατεία και το λιμάνι του νησιού. Εναλλακτικά, μπορείτε να επιλέξετε τα ξενοδοχεία Esperance1 στο λιμάνι και Esperance 2 σε γραφικό δρομάκι της Ερμούπολης ή το νεοκλασικό Ακταίον.\nΣτον παραθαλάσσιο οικισμό της Αζολίμνου, μια καλή επιλογή είναι τα Anemelia Studios, καθώς και το συγκρότημα επιπλωμένων διαμερισμάτων Κοχύλι. Στη Βάρη, στο νότιο μέρος του νησιού, μπορείτε να μείνετε στο Αμφιτρύων ή στο Syros Atlantis. Στο παραλιακό χωριό Φοίνικας προτιμήστε το Ανεμολόγιο ή το Brazzera.\nΦαγητό: Στην Ερμούπολη πιάστε τραπέζι στο Αρχονταρίκι της Μαρίτσας για αιγαιοπελαγίτικη παραδοσιακή κουζίνα, στο Περί Τίνος για κυκλαδίτικη μαγειρική με φαντασία και στο Avant Garde για να δοκιμάσετε τα ιδιαίτερα πιάτα σύγχρονης ελληνικής κουζίνας από τον σεφ και ιδιοκτήτη Κωνσταντίνου Μπουραντά. Στην Άνω Σύρο, θα βρείτε την ιστορική ταβέρνα του Λιλή. Μια πολύ καλή επιλογή είναι και η παραδοσιακή ταβέρνα Μήτσος στην Αληθινή, όπου βλέπεις όλη την Ερμούπολη από ψηλά. Στο Κίνι, το Αλλού Γυαλού σερβίρει νόστιμα και προτότυπα πιάτα σε μια μεγάλη βεράντα πάνω στη θάλασσα. Στο Γαλησσά, αξίζει οπωσδήποτε να δοκιμάσεις τη θαλασσινή κουζίνα στο Ηλιοβασίλεμα.\nΑγορές: Εκτός από τα υπέροχα συριανά λουκούμια (θα τα βρείτε σε αμέτρητες γεύσεις), το νησί φημίζεται για τη χαλβαδόπιτα, τα αμυγδαλωτά, το θυμαρίσιο μέλι, αλλά και τα τυροκομικά του, όπως το περίφημο τυρί Σαν Μιχάλη που ξεχωρίζει για τη μοναδική πικάντικη γεύση του.


Με ευχαριστήρια ανακοίνωση γνωστοποίησε ο Α.Σ. ΚΑΣΤΟΡΙΑΣ την λύση της συνεργασίας του με τον Γιώργο Σούλιο - Φωνή της Καστοριάς\nΜε ευχαριστήρια ανακοίνωση γνωστοποίησε ο Α.Σ. ΚΑΣΤΟΡΙΑΣ την λύση της συνεργασίας του με τον Γιώργο Σούλιο\nΔημοσίευση: 04/06/2018 κατηγορία : Αθλητικά από fonikastorias\nΟ Πρόεδρος και η Διοίκηση του Α.Σ. Καστοριάς θα ήθελαν να εκφράσουν τις ειλικρινείς ευχαριστίες τους προς τον προπονητή Γιώργο Σούλιο, για την πολύχρονη προσφορά του στο σύλλογο.\nΤου ευχόμαστε να χαρίζει πάντοτε στους φίλους του Μπάσκετ ανάλογες συγκινήσεις με αυτές που ζήσαμε μαζί την τελευταία πενταετία και κάθε επιτυχία στη συνέχεια της καριέρας του.\nΠροηγούμενο Άρθρο Previous post: Περισσότεροι από 82 σύλλογοι από όλο τον Ν. Καστοριάς ένωσαν τις δυνάμεις τους για τον μικρό Νικόλα (φωτογραφίες)\nΕπόμενο Άρθρο Next post: Η ευχαριστήρια επιστολή των γονιών του μικρού Νικόλα